Οκτώβριος στο Λείριον . Δείτε τις δραστηριότητες του μήνα\nOctober 10, 2017 October 10, 2017 Editor 207 Views δραστηριότητες, Λείριον, Οκτώβριος\nΟκτώβριος και στο Λείριον η δραστηριότητες καλά κρατούν. Σας τις παρουσιάζουμε. Κάθε μέρα από τις 10 το πρωί έως αργά το βράδυ ο χώρος λειτουργεί σαν καφέ . Για μαμάδες με παιδιά , παππούδες , και όσους θέλουν να απολαύσουν τον καφέ ή το ποτό τους σε ένα ήρεμο περιβάλλον . Επίσης ο χώρος είναι ιδανικός για αυτούς που θέλουν να διαβάσουν ή να μελετήσουν .\nΚάθε Τετάρτη από τις 17:30 έως 20:30 Εργαστήρι Ρομποτικής για παιδιά δημοτικού .\nΚάθε Πέμπτη από τις 18:30 έως 19:30 Μουσικοκινητικά παιχνίδια συστήματος C.Orff , θεατρικά παιχνίδια , χορός για παιδιά 2 έως 4 χρόνων .\nΠαρασκευή 27 Οκτωβρίου το Λείριον σε συνεργασία με το βιβλιοπωλείο Monogram Χολαργού ξεκινά Βραδυνές Συναντήσεις με Συγγραφείς. Στις 20: 30 ….\n← Πουτίγκα με άρωμα μαστίχας και γεύση θεϊκή\nΠώς θα θωρακίσετε τον οργανισμό σας απέναντι στη γρίπη →


Ο σιδηρόδρομος κυριαρχεί στη μεταφορά αυτοκίνητων της Volkswagen. | NewsNowgr.com\nΗ Volkswagen Navarra έφτασε στο ιστορικό της ρεκόρ για τη διανομή αυτοκινήτων σιδηροδρομικώς το 2020. Για πρώτη φορά, οι όγκοι των σιδηροδρομικών μεταφορών ξεπέρασαν αυτούς που μετακινήθηκαν οδικώς, με μερίδιο 56% των αποστολών που πραγματοποιούνται με τρένο. Τα αυτοκίνητα του ισπανικού κατασκευαστή μεταφέρθηκαν στη Βαρκελώνη, το Σανταντέρ, την Ταραγόνα και τη Ζουέρα (Σαραγόσα), και στο εξωτερικό στη Γερμανία, την Αυστρία και την Ελβετία.\nΑυτό ανακοινώθηκε από την Transfesa Logistics, η οποία χειρίζεται τις αποστολές του εργοστασίου αυτοκινήτων. Συνολικά, διευκόλυνε τη μεταφορά 110.116 οχημάτων σιδηροδρομικώς σε 14 διαδρομές. Σε αυτά τα ταξίδια, παραλείφθηκαν 1.046 τόνοι CO2, σε σύγκριση με τους 5.858 τόνους που θα είχαν κυκλοφορήσει με φορτηγό. Επομένως, επιτεύχθηκε ετήσια εξοικονόμηση 4.812 τόνων CO2.\nΔιατηρώντας το μερίδιο\n«Αυτό έγινε εφικτό χάρη στη δουλειά και τη συμμετοχή πολλών ανθρώπων τόσο από τον Όμιλο Volkswagen όσο και από τον δικό μας οργανισμό, ο οποίος έχει δεσμευτεί πολύ στις ανάγκες των πελατών, ειδικά από αυτό το εργοστάσιο\n. Στόχος μας για φέτος είναι να διατηρήσουμε αυτό το μερίδιο μεταφοράς και να εργαστούμε σε νέα έργα που σχετίζονται με τις σιδηροδρομικές μεταφορές », δήλωσε η Igone Lecea Lacunza, υπεύθυνη λογαριασμού του Ομίλου Volkswagen της Transfesa Logistics.\nΟ Isabel Núñez, περιβαλλοντικός διευθυντής της Transfesa Logistics πρόσθεσε: «Η δέσμευση της Volkswagen Navarra στο σιδηρόδρομο είναι ένα σημάδι της συνειδητοποίησης των πελατών μας να διεξάγουν μια πιο υπεύθυνη επιχείρηση και να συνεισφέρουν όσο το δυνατόν περισσότερο στη μείωση του αποτυπώματος άνθρακα που προέρχεται από τη δραστηριότητά της».\nΕπιμέλεια: Χρήστος Γιαννακιδης


Α Π Ο Φ Α Σ Η. ΘΕΜΑ: «Προκήρυξη Διαγωνισμού Κατάταξης Δοκίμων Λιμενοφυλάκων (ανδρών - γυναικών) έτους 2007» - PDF\nDownload "Α Π Ο Φ Α Σ Η. ΘΕΜΑ: «Προκήρυξη Διαγωνισμού Κατάταξης Δοκίμων Λιμενοφυλάκων (ανδρών - γυναικών) έτους 2007»"\n1 ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ ΑΙΓΑΙΟΥ & ΝΗΣΙΩΤΙΚΗΣ ΠΟΛΙΤΙΚΗΣ Πειραιάς, ΚΛΑΔΟΣ ΠΡΟΣΩΠΙΚΟΥ Λ.Σ. ΚΑΙ Αριθ. Πρωτ: /28/07 ΔΙΟΙΚΗΤΙΚΗΣ ΜΕΡΙΜΝΑΣ ΔΙΕΥΘΥΝΣΗ Π.Ο.Ε.Κ. ΤΜΗΜΑ Α ΠΡΟΣ: Αποδέκτες Πίνακα Διανομής Ταχ. Διεύθυνση : Υψηλάντου 109 Ταχ. Κώδικας : Πειραιάς Τηλέφωνο : FAX : Α Π Ο Φ Α Σ Η ΘΕΜΑ: «Προκήρυξη Διαγωνισμού Κατάταξης Δοκίμων Λιμενοφυλάκων (ανδρών - γυναικών) έτους 2007» Έχοντας υπόψη: 1. Τις διατάξεις του Ν. 2009/1992 «Εθνικό Σύστημα Επαγγελματικής Εκπαίδευσης και Κατάρτισης και άλλες διατάξεις» (Α 18). 2. Τo άρθρο 6 παρ 23 του Ν. 3027/02 «Ρύθμιση θεμάτων Οργανισμού Σχολικών Κτιρίων ανώτατης εκπαίδευσης και άλλες διατάξεις» (Α 152). 3. Τις διατάξεις των άρθρων 5 και 6 του Ν. 3079/02 «Κύρωση του Κώδικα του Προσωπικού Λιμενικού Σώματος» (Α 311) όπως τροποποιήθηκαν με το άρθρο 2 του Ν. 3569/07 (Α 122). 4. Το άρθρο 5 του Ν. 3242/04 «Ρυθμίσεις για την οργάνωση και λειτουργία της Κυβέρνησης, τη διοικητική διαδικασία και τους Ο.Τ.Α.» (Α 102), σε συνδυασμό με τις: α) αριθ. ΔΙΑΔΠ/Α/5482/ (Β 400), β) αριθ οικ/ (Β 1334), γ)αριθ. ΔΙΑΔΠ/Α/22863/ (Β 1551) και δ)αριθ. ΔΙΑΔΠ/Α/16425/ (B 1055) αποφάσεις. 5. Το Ν. 3454/06 «Ενίσχυση της οικογένειας και λοιπές διατάξεις» (Α 75). 6. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά Όργανα που κυρώθηκε με το άρθρο πρώτο του Π.Δ. 63/05 (Α 98). 7. Τις διατάξεις του άρθρου 2 του Π.Δ. 205/ «Συγχώνευση Υπουργείων» (Α 231). 8. Την αριθ /307/07/ Κ.Υ.Α. Οικονομίας & Οικονομικών και ΥΕΝ «Καθορισμός ύψους παραβόλου στις γραπτές εξετάσεις διαγωνισμών Κατάταξης Δοκίμων Υ/Ξ Λ.Σ. και Λ/Φ» ( Β 1333). 9. Την αριθ /18/07/ Απόφαση ΥΕΝ «Κατάταξη Δοκίμων Λιμενοφυλάκων» (Β 1958). 10. Tην αριθ. ΔΙΠΠ/Φ.ΕΓΚΡ.18/418/3959/ Απόφαση της Επιτροπής του άρθρου 2 παρ.1 της αριθ. 55/ Π.Υ.Σ. (Α 252). 11. Την αριθ. ΔΙΠΠ/Φ.ΕΓΚΡ. 18/330/7300/ Απόφαση της Επιτροπής του άρθρου 2 παρ. 1 της αριθ. 33/ Π.Υ.Σ. (Α 280). 12. Το αριθ. πρωτ. 2/51848/0020/ Έγγραφο Υπουργείου Οικονομίας & Οικονομικών/ Δ/ΝΣΗ 20 Η Προϋπολογισμού. Α Π Ο Φ Α Σ Ι Ζ Ο Υ Μ Ε 1. Προκηρύσσουμε διαγωνισμό για την κατάταξη στο Λιμενικό Σώμα διακοσίων πενήντα εννέα (259) δοκίμων Λιμενοφυλάκων. 1\n2 2. ΚΑΤΑΝΟΜΗ ΘΕΣΕΩΝ ΕΙΣΑΓΟΜΕΝΩΝ Α. Οι θέσεις αυτών που θα εισαχθούν στη Σχολή Λιμενοφυλάκων κατανέμονται, σύμφωνα με τα γενικά και ειδικά προσόντα τους, ως ακολούθως: I. Γενική Κατηγορία ΘΕΣΕΙΣ ΚΩΔΙΚΟΣ Απολυτήριο τίτλο δευτεροβάθμιας εκπαίδευσης (Γενικό Λύκειο ή Ενιαίο Λύκειο ή Ενιαίο Πολυκλαδικό Λύκειο (ΕΠΛ) ή Τεχνικό Επαγγελματικό Λύκειο (ΤΕΛ) ή Τεχνικό Επαγγελματικό Εκπαιδευτικό (ΤΕΕ) Β Κύκλου) II. Ειδικότητα Μουσικού Απολυτήριο τίτλο οποιουδήποτε τύπου Λυκείου και αντίστοιχο τίτλο σπουδών σε ένα από τα παρακάτω όργανα: α) Κλαρινέτο β) Γαλλικό κόρνο γ) Τρομπέτα δ) Κλασσικά κρουστά ε) Τρομπόνι III. Εθελοντές Πενταετούς Υποχρέωσεις Απολυτήριο τίτλο οποιουδήποτε τύπου Λυκείου IV. Ειδικότητες αποκτηθείσες στις Ένοπλες Δυνάμεις Απολυτήριο τίτλο οποιοιδήποτε τύπου Λυκείου. α) Ειδικές Δυνάμεις Σ.Ξ. (Καταδρομείς, Αλεξιπτωτιστές, Πεζοναύτες) β) Υποβρύχιοι Καταστροφείς Σ.Ξ. και Π.Ν V. Κατηγορία ιδιωτών που συμμετείχαν ενεργά σε επιχειρήσεις για τη διάσωση ατόμων στη θάλασσα ή στους χερσαίους χώρους αρμοδιότητας του Λ.Σ (χωρίς γραπτές εξετάσεις) B. Τυχόν κενές θέσεις μίας ή περισσοτέρων κατηγοριών/ ειδικοτήτων μπορούν με Απόφαση του Αρχηγού Λιμενικού Σώματος να μεταφέρονται και να προσαυξάνουν τις θέσεις άλλης κατηγορίας/ ειδικότητας σύμφωνα με τις υπηρεσιακές ανάγκες. Οι υποψήφιοι/ες έχουν δικαίωμα συμμετοχής στο διαγωνισμό σε μια μόνο κατηγορία/ ειδικότητα από τις αναφερόμενες στην προκήρυξη. Όσοι δεν επιθυμούν παρά το ότι έχουν διατελέσει ΕΠΥ να συμμετάσχουν στην εν λόγω ειδικότητα, μπορούν να συμμετάσχουν σε οποιαδήποτε άλλη κατηγορία - ειδικότητα επιθυμούν με τις προϋποθέσεις και τα προσόντα που προβλέπονται για αυτήν χωρίς δικαίωμα χρήσης του ευεργετήματος του ορίου ηλικίας. Για τη συμμετοχή στο διαγωνισμό και τη διαδικασία επιλογής, οι απολυτήριοι τίτλοι δευτεροβάθμιας εκπαίδευσης των υποψηφίων, πρέπει να είναι τριετούς φοίτησης, ή τετραετούς για τα εσπερινά Λύκεια σύμφωνα με την παρ. 5 του άρθρου 6 του Ν. 1566/85. Επισημαίνεται ότι τα πτυχία ΤΕΕ Α Κύκλου καθώς και των Τεχνικών Επαγγελματικών Σχολών (ΤΕΣ) και των Σχολών ΟΑΕΔ αντίκεινται στα προβλεπόμενα στην παρούσα παράγραφο κριτήρια κατάταξης. 3. ΕΥΕΡΓΕΤΙΚΕΣ ΔΙΑΤΑΞΕΙΣ α. Από τις παραπάνω θέσεις ποσοστό 10% θα είναι από τις ακόλουθες (ευεργετούμενες) κατηγορίες: i. Πολύτεκνοι και τέκνα πολυτέκνων. ii. Γονείς τριών τέκνων και τα τέκνα τους. Την ιδιότητα αυτή αποκτούν (άρθρο 3, Ν. 3454/06): γονέας ή γονείς που έχουν τη γονική μέριμνα και επιμέλεια τριών παιδιών από τον ίδιο ή διαφορετικούς γάμους ή νομίμως αναγνωρισθέντων ή υιοθετημένων ή εκτός γάμου γεννηθέντων 2\n3 τα οποία είναι: άγαμα και δεν έχουν συμπληρώσει το εικοστό τρίτο (23 ο ) έτος της ηλικίας τους ή φοιτούν σε αναγνωρισμένες τριτοβάθμιες σχολές πανεπιστημιακής και τεχνολογικής εκπαίδευσης και αναγνωρισμένα εκπαιδευτικά ιδρύματα της ημεδαπής ή αλλοδαπής ή εκπληρώνουν τις στρατιωτικές τους υποχρεώσεις και δεν έχουν συμπληρώσει το εικοστό πέμπτο (25 ο ) έτος της ηλικίας τους και στα τέκνα αυτών όπου αυτό προβλέπεται. Στα τρία παιδιά περιλαμβάνονται και τα τέκνα με οποιαδήποτε αναπηρία σε ποσοστό εξήντα επτά τοις εκατό (67%) και άνω ισοβίως, ανεξαρτήτως ηλικίας και οικογενειακής κατάστασης. iii. Τέκνα αναπήρων και θυμάτων πολέμου καθώς και αναπήρων ή θυμάτων ειρηνικής περιόδου του προσωπικού του Λιμενικού Σώματος που είναι στην ενέργεια ή έχει συνταξιοδοτηθεί για το λόγο αυτό. iv. Τα τέκνα των αναγνωρισμένων, ως αγωνιστών της Εθνικής Αντίστασης, σύμφωνα με την ισχύουσα νομοθεσία. β) Δικαίωμα εισαγωγής στη Σχολή Λιμενοφυλάκων, χωρίς διαγωνισμό, έχoυν: i. Οι διατελούντες σε χηρεία σύζυγοι του προσωπικού του Λ.Σ που απεβίωσε κατά την εκτέλεση διατεταγμένης υπηρεσίας ή εξ αιτίας αυτής, εφόσον έχουν στη ζωή ένα τουλάχιστον τέκνο. ii. Ένα τέκνο αποβιώσαντος στρατιωτικού Λ.Σ. κατά την εκτέλεση διατεταγμένης υπηρεσίας ή εξ αιτίας αυτής ανάλογα με τα προσόντα του, ανεξαρτήτως βαθμολογίας τίτλου σπουδών και μέχρι ηλικίας τριάντα ετών και εφόσον δεν ασκήθηκε το δικαίωμα πρόσληψης στο Λ.Σ. ως Λιμενοφύλακας ή στο Υπουργείο Εμπορικής Ναυτιλίας, Αιγαίου και Νησιωτικής Πολιτικής (πρώην ΥΕΝ) ή στα εποπτευόμενα από αυτό Ν.Π.Δ.Δ. ως Διοικητικός Υπάλληλος, από τον γονέα. iii. Σύζυγοι, άντρες και γυναίκες ή ένα τέκνο στρατιωτικών Λ.Σ. που καθίστανται ανάπηροι συνεπεία τραυματισμού ή ασθένειας σε ποσοστό άνω του 67% κατά την εκτέλεση διατεταγμένης υπηρεσίας και ένεκα αυτής, ανεξαρτήτως βαθμολογίας τίτλου σπουδών και μέχρι ηλικίας τριάντα ετών. Η συνδρομή των προϋποθέσεων και των αιτιών της αναπηρίας προκύπτει από πόρισμα Ένορκης Διοικητικής Εξέτασης. Η αναπηρία διαπιστώνεται από την Ανώτατη Ναυτικού Υγειονομική Επιτροπή. 4. ΓΕΝΙΚΑ ΠΡΟΣΟΝΤΑ ΥΠΟΨΗΦΙΩΝ ΛΙΜΕΝΟΦΥΛΑΚΩΝ Οι υποψήφιοι/ες για τη Σχολή Λιμενοφυλάκων πρέπει να έχουν (ανεξαρτήτως κατηγορίας ή ειδικότητας) τα ακόλουθα προσόντα: α) Να είναι Έλληνες πολίτες, εγγεγραμμένοι στα Μητρώα ή Δημοτολόγια της χώρας ηλικίας 27 ετών (άνδρες γυναίκες), όριο που θεωρείται ότι συμπληρώνεται κατά την 31 η Δεκεμβρίου του έτους διενέργειας του διαγωνισμού (δηλαδή να έχουν γεννηθεί από και μεταγενέστερα). Ειδικά για τους υπηρετήσαντες στις Ένοπλες Δυνάμεις Ε.Π.Υ. το ανωτέρω όριο ηλικίας είναι αυξημένο κατά 3 έτη (δηλαδή να έχουν γεννηθεί από και μεταγενέστερα). β) Να είναι κάτοχοι απολυτηρίου τίτλου δευτεροβάθμιας εκπαίδευσης (τύπου Λυκείου) με το ελάχιστο όριο του γενικού βαθμού απολυτηρίου δέκα (10). γ) Να έχουν υγεία και άρτια σωματική διάπλαση, που διαπιστώνονται από την αρμόδια υγειονομική επιτροπή κατάταξης, σύμφωνα με τις διατάξεις του Π.Δ. 133/2002 (Α 109) για τη σωματική ικανότητα υποψηφίων των Σχολών των Μονίμων Υπαξιωματικών του Πολεμικού Ναυτικού. δ) Οι άνδρες υποψήφιοι πρέπει να έχουν ανάστημα τουλάχιστον 1,70 μ. και οι γυναίκες τουλάχιστον 1,65 μ. αμφότεροι χωρίς υποδήματα. ε) Οι άνδρες να έχουν εκπληρώσει τις στρατιωτικές τους υποχρεώσεις κατά την ημερομηνία υποβολής της αίτησης χωρίς να έχουν απαλλαγεί νόμιμα από αυτές. Δεν έχουν δικαίωμα συμμετοχής στο διαγωνισμό όσοι έχουν υπηρετήσει για λόγους συνείδησης άοπλη θητεία ή εναλλακτική πολιτική κοινωνική υπηρεσία σύμφωνα με την νομοθεσία (αρθ ) του Ν. 2510/97 (Α 136). στ) Οι υποψήφιοι πρέπει: i) Να μην έχουν καταδικαστεί για τέλεση ή απόπειρα τέλεσης κακουργήματος σε οποιαδήποτε ποινή. 3\n4 ii) Να μην έχουν καταδικαστεί για τέλεση ή απόπειρα τέλεσης των αδικημάτων: ανυποταξίας, λιποταξίας, προσβολής του πολιτεύματος, προδοσίας της χώρας, προσβολής κατά της πολιτειακής εξουσίας, προσβολής κατά της ελεύθερης άσκησης των πολιτικών δικαιωμάτων, παραχάραξης, κιβδηλείας, ψευδορκίας, ψευδούς καταμήνυσης, ψευδούς ανωμοτί κατάθεσης, ανθρωποκτονίας (εκτός της προερχομένης από αμέλεια), επαιτείας, αλητείας, καταπίεσης, περί ναρκωτικών, λαθρεμπορίας, παράνομης αλιείας, κλοπής, υπεξαίρεσης (κοινής και στην Υπηρεσία), εκβίασης, απάτης, πλαστογραφίας, δωροδοκίας ή δωροληψίας, απιστίας περί την Υπηρεσία, παράβασης καθήκοντος, συκοφαντικής δυσφήμησης, οποιοδήποτε κατά της γενετήσιας ελευθερίας ή οικονομικής εκμετάλλευσης της γενετήσιας ζωής. iii) Να μην έχουν καταδικαστεί για τέλεση ή απόπειρα τέλεσης οποιουδήποτε άλλου εγκλήματος από δόλο σε ποινή φυλάκισης τουλάχιστον τριών μηνών. iv) Να μη διώκονται ως φυγόποινοι ή φυγόδικοι για τα παραπάνω αδικήματα. v) Να μην έχουν στερηθεί των πολιτικών τους δικαιωμάτων έστω και αν έχει λήξει ο χρόνος που ορίστηκε για τη στέρησή τους. vi) Να μη τελούν υπό στερητική δικαστική συμπαράσταση (πλήρη ή μερική) είτε υπό επικουρική δικαστική συμπαράσταση (πλήρη ή μερική), είτε υπό συνδυασμό των δύο προηγουμένων. Υποψήφιοι, που έχουν παραπεμφθεί σε δίκη, μπορούν να συμμετάσχουν στις εξετάσεις, αλλά δεν κατατάσσονται στο Σώμα αν μέχρι τον χρόνο έκδοσης της διαταγής κατάταξης δεν έχει εκδοθεί αμετάκλητη αθωωτική απόφαση. Ο όρος καταδίκη περιλαμβάνει και την καταδίκη σε σωφρονισμό για τα παραπάνω εγκλήματα. Σημειώνεται ότι η απονομή χάριτος δεν αίρει το κώλυμα του υποψηφίου από ποινική καταδίκη, εφόσον μέχρι την τελευταία ημέρα υποβολής των αιτήσεων δεν έχει εκδοθεί το κατά το άρθρο 47 παρ. 1 του Συντάγματος Π.Δ. που αίρει το σχετικό κώλυμα. Τα προσόντα και η έλλειψη κωλυμάτων των υποψηφίων πρέπει να συντρέχουν κατά την ημερομηνία εκπνοής της προθεσμίας υποβολής των δικαιολογητικών. 5. ΔΙΚΑΙΟΛΟΓΗΤΙΚΑ ΥΠΟΨΗΦΙΩΝ 1. Όσοι/ες έχουν τα απαιτούμενα προσόντα της παρούσης και επιθυμούν να καταταγούν ως δόκιμοι Λιμενοφύλακες, πρέπει να υποβάλλουν τα εξής δικαιολογητικά: α) Αίτηση συμμετοχής (σύμφωνα με συνημμένο Υπόδειγμα). β) Παράβολο είκοσι (20) ΕΥΡΩ που εκδίδεται από Δημόσια Οικονομική Υπηρεσία (Δ.Ο.Υ.), άλλως η αίτηση δεν γίνεται δεκτή. γ) Τίτλο σπουδών (επικυρωμένο φωτοαντίγραφο απολυτηρίου τίτλου ή αποδεικτικού απολύσεως Δευτεροβάθμιας Εκπαίδευσης). Προκειμένου για τίτλους Δευτεροβάθμιας εκπαίδευσης της αλλοδαπής μη τεχνικής ή μη επαγγελματικής εκπαίδευσης, βεβαίωση αντιστοιχίας από τις αρμόδιες Υπηρεσίες του Υπουργείου Εθνικής Παιδείας και Θρησκευμάτων και για τίτλους τεχνικής και επαγγελματικής εκπαίδευσης αλλοδαπής πράξη ισοτιμίας και κατάταξης της Επιτροπής ισοτιμιών του Οργανισμού Επαγγελματικής Εκπαίδευσης και Κατάρτισης (Ο.Ε.Ε.Κ). δ) Δύο (2) πρόσφατες φωτογραφίες τύπου διαβατηρίου. ε) Επικυρωμένο φωτοαντίγραφο του δελτίου ταυτότητάς τους (2 όψεις). στ) Υπεύθυνη δήλωση του άρθρου 8 του Ν. 1599/86, ότι έχουν όλα τα προσόντα που αναφέρονται στην προκήρυξη, καθώς και ότι τα αναφερόμενα στην αίτησή τους στοιχεία είναι αληθή. Στην ίδια δήλωση αναφέρουν αν υπάγονται σε ειδική κατηγορία και ποια, καθώς και αν επιθυμούν να κάνουν χρήση του συγκεκριμένου ευεργετήματος. ζ) Υπεύθυνη δήλωση του άρθρου 8 του Ν. 1599/86, ότι δεν έχουν υποβάλλει άλλη αίτηση για την ίδια προκήρυξη. η) Οι υποψήφιοι ειδικοτήτων, αντίστοιχο αποδεικτικό. θ) Για όσους ανήκουν στις Ειδικές Δυνάμεις ή Υποβρύχιους καταστροφείς, υπεύθυνη δήλωση του άρθρου 8 του Ν. 1599/86, ότι έχουν λάβει γνώση ότι θα φοιτήσουν σε Ειδικά Σχολεία και θα υπηρετήσουν σε Υπηρεσίες της Ειδικότητας τους τουλάχιστον επί πενταετία εφόσον οι υπηρεσιακές ανάγκες το επιτρέψουν. 4\n5 ι) Οι υποψήφιοι που ανήκουν στις Ευεργετικές Διατάξεις που αναφέρονται στην παράγραφο 3 της παρούσης, εφόσον δηλώνουν ότι επιθυμούν να κάνουν χρήση του σχετικού ευεργετήματος υποβάλουν και τα ακόλουθα, κατά περίπτωση συμπληρωματικά δικαιολογητικά: 1. Πολύτεκνοι και τα τέκνα τους: Πιστοποιητικό οικογενειακής κατάστασης, συνοδευόμενο από πιστοποιητικό της Ανώτατης Συνομοσπονδίας Πολυτέκνων Ελλάδος. 2. Γονείς τριών τέκνων και τα τέκνα τους: Πιστοποιητικό οικογενειακής κατάστασης του δήμου ή της κοινότητας, που περιέχει όλα τα γεγονότα των οποίων η συνδρομή αποτελεί προϋπόθεση για την κατά νόμο κτήση της ιδιότητας του τρίτεκνου γονέα ή τέκνου τρίτεκνης οικογένειας (άρθρο 3, Ν. 3454/06). Εκτός από το πιστοποιητικό οικογενειακής κατάστασης απαιτείται επιπλέον: α) Σε περίπτωση αναπηρίας τέκνου σε ποσοστό εξήντα επτά τοις εκατό (67%) και άνω ισοβίως, ανεξαρτήτως ηλικίας και οικογενειακής κατάστασης, πιστοποιητικό από τον οικείο φορέα με το οποίο να βεβαιώνεται η ανωτέρω αναπηρία. β) Για την απόδειξη της σπουδαστικής ιδιότητας του τέκνου ή αδελφού του υποψηφίου, ανάλογα με την περίπτωση, βεβαίωση αναγνωρισμένης τριτοβάθμιας σχολής πανεπιστημιακής και τεχνολογικής εκπαίδευσης και αναγνωρισμένων εκπαιδευτικών ιδρυμάτων της ημεδαπής ή αλλοδαπής από την οποία να προκύπτει το χρονικό διάστημα σπουδών. γ) Σε περίπτωση που αδελφός του υποψηφίου, ανάλογα με την περίπτωση, διανύει την στρατιωτική του θητεία, βεβαίωση των αρμόδιων αρχών. δ) Στις περιπτώσεις κατά τις οποίες έχει επέλθει ακύρωση του γάμου των γονέων υποψηφίων ή διαζύγιο ή διακοπή της έγγαμης συμβίωσης ή ένα ή περισσότερα από τα τέκνα έχουν γεννηθεί χωρίς γάμο των γονέων τους, ο γονέας που συμμετέχει στη διαγωνιστική διαδικασία πρέπει να προσκομίσει αποδεικτικά στοιχεία (επικυρωμένα αντίγραφα των δικαστικών αποφάσεων ή άλλων πράξεων) από τα οποία να αποδεικνύεται ότι έχει αποκτήσει ή διατηρεί την γονική μέριμνα και επιμέλεια των ως άνω τέκνων. 3. Τα τέκνα αναπήρων και θυμάτων πολέμου καθώς και αναπήρων ή θυμάτων ειρηνικής περιόδου του προσωπικού Λ.Σ. που είναι στην ενέργεια ή έχει συνταξιοδοτηθεί για το λόγο αυτό: (i)βεβαίωση του Γενικού Λογιστηρίου του Κράτους ότι η οικογένεια του υποψηφίου συνταξιοδοτείται για τον ανωτέρω λόγο ή Υπεύθυνη Δήλωση του άρθρου 8 του Ν. 1599/86 του συνταξιοδοτούμενου, στην οποία αναφέρεται ο αριθμός, η χρονολογία έκδοσης και το όργανο που εξέδωσε την πράξη συνταξιοδότησης, μαζί με το απόκομμα της επιταγής καταβολής της σύνταξης κατά τον τελευταίο, πριν από την υποβολή της δήλωσης, μήνα. (ii) Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική Υπεύθυνη Δήλωση του άρθρου 8 του Ν 1599/ Τα τέκνα αναγνωρισμένων, βάσει της εκάστοτε ισχύουσας νομοθεσίας ως αγωνιστών Εθνικής Αντίστασης: (i) Πιστοποιητικό της Διεύθυνσης Εφέδρων Πολεμιστών Αναπήρων, Θυμάτων και Αγωνιστών (ΔΕΠΑΘΑ) ή οικείας Νομαρχίας ότι ο πατέρας ή η μητέρα του υποψηφίου έχει αναγνωριστεί ως αγωνιστής Εθνικής Αντίστασης. (ii) Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική Υπεύθυνη Δήλωση του άρθρου 8 του Ν 1599/ Διατελούντες σε χηρεία σύζυγοι του προσωπικού Λ.Σ που απεβίωσε κατά την εκτέλεση διατεταγμένης υπηρεσίας ή εξαιτίας αυτής (i)βεβαίωση της αρμόδιας Διεύθυνσης του Υπουργείου Εμπορικής Ναυτιλίας, Αιγαίου & Νησιωτικής Πολιτικής ή βεβαίωση της Διεύθυνσης Συντάξεων του Γενικού Λογιστηρίου του Κράτους. (ii) Πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική Υπεύθυνη Δήλωση του άρθρου 8 του Ν 1599/ Τέκνο αποβιώσαντος στρατιωτικού Λ.Σ. κατά την εκτέλεση διατεταγμένης υπηρεσίας ή εξαιτίας αυτής: 5\n6 (i)βεβαίωση της αρμόδιας Διεύθυνσης του Υπουργείου Εμπορικής Ναυτιλίας, Αιγαίου & Νησιωτικής Πολιτικής ή βεβαίωση της Διεύθυνσης Συντάξεων του Γενικού Λογιστηρίου του Κράτους. (ii)πιστοποιητικό του οικείου Δήμου ή Κοινότητας για την οικογενειακή τους κατάσταση ή σχετική Υπεύθυνη Δήλωση του άρθρου 8 του Ν 1599/86. (iii) Βεβαίωση της αρμόδιας διεύθυνσης του Υπουργείου Εμπορικής Ναυτιλίας, Αιγαίου & Νησιωτικής Πολιτικής ότι ο εν χηρεία γονέας δεν υπηρετεί ως Λιμενοφύλακας ή ως Διοικητικός υπάλληλος με οποιαδήποτε σχέση εργασίας στο Υπουργείου Εμπορικής Ναυτιλίας, Αιγαίου & Νησιωτικής Πολιτικής (πρώην ΥΕΝ) ή στα εποπτευόμενα από αυτό ΝΠΔΔ ένεκα των ευεργετικών διατάξεων που παρέχονται στον «Κώδικα Προσωπικού Λιμενικού Σώματος (άρθρο 6, Ν. 3079/02)». 7. Σύζυγοι ή τέκνα στρατιωτικού Λ.Σ. ο οποίος καθίστανται ανάπηρος συνεπεία τραυματισμού ή ασθενείας σε ποσοστό άνω του εξήντα επτά τοις εκατό (67%) κατά την εκτέλεση διατεταγμένης υπηρεσίας και ένεκα αυτής. (i) Η συνδρομή των προϋποθέσεων και των αιτιών την αναπηρίας στρατιωτικού Λ.Σ. προκύπτει από πόρισμα Ένορκης Διοικητικής Εξέτασης. (Αντίγραφο πορίσματος ΕΔΕ ή σχετική βεβαίωση από ΥΕΝΑΝΠ/ΔΠΛΣ). (ii) Η αναπηρία διαπιστώνεται από την Ανώτατη Ναυτικού Υγειονομική Επιτροπή. (Σχετική πράξη ΑΝΥΕ). 2. Οι υποψήφιοι/ες των παρακάτω περιπτώσεων πρέπει να προσκομίσουν τα ακόλουθα συμπληρωματικά δικαιολογητικά: α) Κατηγορία κατόχων ειδικοτήτων αποκτηθεισών στις Ένοπλες Δυνάμεις: Στην κατηγορία αυτή οι υποψήφιοι θα προσκομίζουν πέραν των λοιπών δικαιολογητικών πιστοποιητικό στρατολογικής κατάστασης τύπου Α και αποδεικτικό των συγκεκριμένων ειδικοτήτων από τις Ένοπλες Δυνάμεις (εφόσον απονέμεται) από το οποίο να προκύπτει ότι υπηρέτησαν στις Ε.Δ. μέχρι την απόλυσή τους με την ειδικότητα αυτή, που θα περιλαμβάνεται στις επισήμως απονεμόμενες ειδικότητες στις Ένοπλες Δυνάμεις. β) Κατηγορία Ε.Π.Υ.: Στην κατηγορία αυτή οι υποψήφιοι θα προσκομίζουν πέραν των λοιπών δικαιολογητικών και πιστοποιητικό στρατολογικής κατάστασης τύπου Α, από το οποίο να προκύπτει ότι έχουν εκπληρώσει την πενταετή υποχρέωση παραμονής στις Ένοπλες Δυνάμεις. γ) Κατηγορία Μουσικού: Στην κατηγορία αυτή οι υποψήφιοι θα προσκομίζουν πέραν των λοιπών δικαιολογητικών και Δίπλωμα Ωδείου για το συγκεκριμένο όργανο σύμφωνα με την παράγραφο 2 της παρούσας, ή Πτυχίο Ωδείου του συγκεκριμένου οργάνου ή απόφοιτοι Ανωτέρας Σχολής Ωδείου ή απόφοιτοι Μέσης Σχολής Ωδείου για το συγκεκριμένο όργανο ή όργανα. Τα ανωτέρω διπλώματα ή πτυχία Ωδείου πρέπει να είναι επίσημα, θεωρημένα από το Υπουργείο Πολιτισμού, ενώ οι βεβαιώσεις Ωδείου να συνοδεύονται από ΦΕΚ άδειας λειτουργίας που να φαίνεται ότι σε αυτό λειτουργεί Τμήμα διδασκαλίας του συγκεκριμένου οργάνου, καθώς επίσης οι βεβαιώσεις να έχουν θεώρηση από το αρμόδιο τμήμα του Υπουργείου Πολιτισμού. δ) Κατηγορία ιδιωτών που συμμετείχαν ενεργά σε επιχειρήσεις, που συντονίστηκαν από το Υπουργείο Εμπορικής Ναυτιλίας, Αιγαίου και Νησιωτικής Πολιτικής (πρώην ΥΕΝ) ή και τις Λιμενικές Αρχές της Χώρας, πλην Υπαλλήλων Λιμένος, για την διάσωση κινδυνευόντων ατόμων στην θάλασσα ή στους χερσαίους χώρους αρμοδιότητες του Λ.Σ. εκθέτοντας αποδεδειγμένα τη ζωή τους σε κίνδυνο. Στην κατηγορία αυτή οι υποψήφιοι θα προσκομίζουν αντίγραφο πορίσματος ΕΔΕ που να βεβαιώνει τα ανωτέρω. Διευκρινίζεται ότι στην εν λόγω κατηγορία οι συμμετέχοντες θα πρέπει να διαθέτουν τα προβλεπόμενα από τις οικείες διατάξεις προσόντα, πλην του αναστήματος. Η ένορκη διοικητική εξέταση δύναται να διενεργηθεί μετά την υποβολή σχετικού αιτήματος και περατώνεται εντός προθεσμίας δέκα πέντε (15) ημερών. Τέλος εάν ο αριθμός των υποψηφίων είναι μεγαλύτερος των παραπάνω θέσεων λαμβάνεται υπόψιν για την επιλογή κατά σειρά προτεραιότητας, ο βαθμός του απολυτηρίου δευτεροβάθμιας εκπαίδευσης, σε περίπτωση δε ισοβάθμιας διενεργείται κλήρωση μεταξύ των υποψηφίων. 6\n7 3. Όπου απαιτείται η υποβολή πολλών υπευθύνων δηλώσεων του άρθρου 8 του Ν.1599/1986 για βεβαίωση γεγονότων ή καταστάσεων, κατά τα ανωτέρω, είναι δυνατόν οι δηλώσεις αυτές να περιληφθούν σωρευτικώς σε ένα έντυπο δήλωσης του νόμου αυτού. Η αποδεδειγμένη υποβολή αναληθών ή πλαστών δικαιολογητικών επιφέρει ποινικές κυρώσεις στον υποβάλλοντα. 4. Η Υπηρεσία θα πραγματοποιήσει επαλήθευση της γνησιότητας όλων των δικαιολογητικών των εισαγομένων στη Σχολή. Σε περίπτωση που διαπιστωθεί ότι χρησιμοποιήθηκαν πλαστά ή αναληθή δικαιολογητικά οι υποψήφιοι θα διαγράφονται από τον πίνακα εισαγομένων ή αν έχουν εισαχθεί θα αποβάλλονται. Η αποδεδειγμένη υποβολή αναληθών ή πλαστών δικαιολογητικών επιφέρει και ποινικές κυρώσεις στον υποβάλλοντα. 6. ΥΠΟΒΟΛΗ ΚΑΙ ΕΛΕΓΧΟΣ ΔΙΚΑΙΟΛΟΓΗΤΙΚΩΝ - ΥΨΟΜΕΤΡΗΣΗ 1. Τα δικαιολογητικά πρέπει να κατατεθούν αυτοπροσώπως και σε καμία περίπτωση ταχυδρομικά ή με άλλο τρόπο μέχρι και την : α) Στα πλησιέστερα στον τόπο διαμονής του υποψήφιου Κεντρικά Λιμεναρχεία (Πλην Κεντρικού Λιμεναρχείου Πειραιά) ή Λιμεναρχεία ή Υπολιμεναρχεία της Χώρας ή β) Στη Σχολή Λιμενοφυλάκων (Τέρμα Οικονόμου & Ξανθοπουλίδου, Χατζηκυριάκειο, Πειραιάς). Επισημαίνεται ότι τα δικαιολογητικά πρέπει να είναι πλήρη γιατί δεν θα γίνει καμία ειδοποίηση ή αλληλογραφία με τους υποψηφίους για τη συμπλήρωσή τους. 2. Η Λιμενική Αρχή που δέχεται τα δικαιολογητικά προβαίνει στη σύσταση τριμελούς επιτροπής που συγκροτείται με ημερήσια διαταγή του Λιμενάρχη (πλην του Κεντρικού Λιμεναρχείου Πειραιά όπου τα δικαιολογητικά θα υποβάλλονται στη Σχολή Λιμενοφυλάκων σε τριμελή επιτροπή που συγκροτείται με Απόφαση Αρχηγού Λ.Σ.). Έργο των επιτροπών είναι να: α) Παραλαμβάνουν και ελέγχουν τις αιτήσεις και τα δικαιολογητικά για την εμπρόθεσμη υποβολή τους και την πληρότητά τους, σύμφωνα με τα οριζόμενα στην παρούσα. β) Μετράνε το ανάστημα του κάθε υποψηφίου και συντάσσουν σχετική βεβαίωση την οποία επισυνάπτουν στα δικαιολογητικά. γ) Επιστρέφουν, με σχετικό έγγραφο, τα δικαιολογητικά στους υποψηφίους, τα οποία δεν είναι σύμφωνα με την προκήρυξη, πλην αυτών που συνέταξε η Υπηρεσία, αιτιολογώντας τους λόγους για τους οποίους αυτά δεν γίνονται δεκτά. Αν οι ενδιαφερόμενοι επιμένουν, θα γίνεται σχετική πράξη στην αίτηση για τα ελλιπή δικαιολογητικά ή τα προσόντα που δεν ανταποκρίνονται στην προκήρυξη και θα υπογράφουν οι ενδιαφερόμενοι ότι τα καταθέτουν, παρά την ως άνω ενημέρωση. δ) Παραδίδουν τις αιτήσεις με τα δικαιολογητικά στην Υπηρεσία τους, η οποία τηρεί και το Αρχείο, ενώ η συγκροτηθείσα τριμελής επιτροπή με Απόφαση του Αρχηγού Λ.Σ. παραδίδει τα παραπάνω ομοίως στη Σχολή Λιμενοφυλάκων. ε) Υποβάλλουν πίνακες συμμετεχόντων στη ΔΠΟΕΚ Α του Υπουργείου Εμπορικής Ναυτιλίας, Αιγαίου & Νησιωτικής Πολιτικής (ονοματεπώνυμο, πατρώνυμο, ΑΔΤ, κατηγορίαειδικότητα υποψηφίου) και πίνακες με τα στοιχεία αυτών που τα δικαιολογητικά τους είναι ελλιπή ή μη σύμφωνα με τα οριζόμενα στην προκήρυξη αιτιολογώντας τους λόγους για τους οποίους αυτά δεν έγιναν αποδεκτά. Οι ανωτέρω πίνακες αναρτώνται στο οικείο Λιμενικό Κατάστημα. Συγκεντρωτικός Πίνακας συμμετεχόντων και Πίνακας αυτών των οποίων τα δικαιολογητικά είναι ελλιπή ή μη σύμφωνα με τα οριζόμενα στην προκήρυξη, αιτιολογώντας τους λόγους για τους οποίους αυτά δεν έγιναν αποδεκτά, αναρτώνται στο χώρο ανακοινώσεων του Υπουργείου Εμπορικής Ναυτιλίας, Αιγαίου & Νησιωτικής Πολιτικής (Γρηγορίου Λαμπράκη 150) και δημοσιεύεται στην ιστοσελίδα 7. ΥΓΕΙΟΝΟΜΙΚΕΣ ΕΞΕΤΑΣΕΙΣ ΑΘΛΗΤΙΚΕΣ ΔΟΚΙΜΑΣΙΕΣ 1. Όσοι εκ των συμμετεχόντων πληρούν τις προϋποθέσεις της παρούσας προκήρυξης θα υποβληθούν σε υγειονομικές εξετάσεις και εν συνεχεία θα παραπεμφθούν στην Ανώτατη Υγειονομική Επιτροπή (ΑΝΥΕ) η οποία αποφαίνεται για την υγειονομική τους καταλληλότητα. Για τον τόπο και το χρόνο διεξαγωγής των υγειονομικών εξετάσεων, οι υποψήφιοι ενημερώνονται με 7\n8 δική τους ευθύνη από τη Λιμενική Αρχή που υπέβαλλαν τα δικαιολογητικά τους ή από το Υπουργείο Εμπορικής Ναυτιλίας, Αιγαίου και Νησιωτικής Πολιτικής. Σχετική ανακοίνωση θα αναρτηθεί στο χώρο ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτικής και στον ανωτέρω δικτυακό τόπο. Οι υποψήφιοι παρουσιάζονται για υγειονομική εξέταση προσκομίζοντας την πρώτη ημέρα της παρουσίασής τους, πρόσφατη ακτινογραφία θώρακος από Κρατικό Νοσοκομείο με γνωμάτευση αρμοδίου ιατρού(στη γνωμάτευση να υπάρχει φωτογραφία του υποψηφίου, σφραγισμένη από το Νοσοκομείο) και έχοντας μαζί τους τα γυαλιά οράσεως τους (όσοι φέρουν). 2. Οι υποψήφιοι παρουσιάζονται για υγειονομική εξέταση και ενώπιον της ΑΝΥΕ φέροντας μαζί τους επίσης το αστυνομικό δελτίο ταυτότητας. Υποψήφιοι που θα προσέρχονται χωρίς δελτίο αστυνομικής ταυτότητας, δε θα γίνονται δεκτοί εκτός αν καταθέσουν βεβαίωση της Αστυνομικής Αρχής ότι έχουν καταθέσει δικαιολογητικά για έκδοση δελτίου ταυτότητας. Η βεβαίωση της Αστυνομικής Αρχής πρέπει να φέρει επικυρωμένη φωτογραφία. Αντί αυτών μπορεί να προσκομισθεί οποιοδήποτε άλλο αποδεικτικό της ταυτότητας έγγραφο, με σχετική φωτογραφία (ναυτικό φυλλάδιο, διαβατήριο). 3. Η υγειονομική εξέταση διενεργείται από την αρμόδια Υγειονομική Επιτροπή σύμφωνα με τις διατάξεις που ισχύουν κάθε φορά για τη σωματική ικανότητα των υποψηφίων των Σχολών Μονίμων Υπαξιωματικών του Π.Ν. (Π.Δ. 133/02- ΦΕΚ Α 109). 4. Υποψήφιοι/ες που δεν παρουσιάσθηκαν για υγειονομικές εξετάσεις ή κρίθηκαν από την ΑΝΥΕ ως ακατάλληλοι ή δεν παρουσιάζονται σ αυτήν για εξέταση κατά την ημέρα που καλούνται να παρουσιασθούν, αποκλείονται από τον διαγωνισμό. Ιδιαίτερη εξέταση δεν προβλέπεται για τους υποψηφίους. Ανακοίνωση με τα ονοματεπώνυμα των υποψηφίων που αποκλείονται από την περαιτέρω διαδικασία του διαγωνισμού αναρτάται στο χώρο ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτικής και στην ιστοσελίδα του. 5. Οι αποφάσεις της ΑΝΥΕ είναι μη αναθεωρήσιμες (Ν.Δ. 1327/73). 6. Οι υποψήφιοι/ες που θα κριθούν κατάλληλοι/ες μετά την υγειονομική εξέταση και την παραπομπή στην ΑΝΥΕ υποβάλλονται σε αθλητικές δοκιμασίες - κολύμβηση. 7. Οι υποψήφιοι παρουσιάζονται στην αθλητική δοκιμασία-κολύμβηση φέροντας μαζί τους το αστυνομικό δελτίο ταυτότητας ή σε διαφορετική περίπτωση τα αναφερόμενα στην περίπτωση 2 της ίδιας παραγράφου έγγραφα. Σε αντίθετη περίπτωση αποκλείονται της περαιτέρω διαδικασίας. Για τον τόπο και τον χρόνο διεξαγωγής των αθλητικών δοκιμασιών κολύμβησης οι υποψήφιοι ενημερώνονται με δική τους ευθύνη από το Υπουργείο Εμπορικής Ναυτιλίας, Αιγαίου και Νησιωτικής Πολιτικής. Σχετική ανακοίνωση θα αναρτηθεί στο χώρο ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτκής και στην ιστοσελίδα του. 8. Οι υποψήφιοι άνδρες και γυναίκες εξετάζονται στην κολύμβηση, σε απόσταση 50 μέτρων σε χρόνο ενός (1) λεπτού και τριάντα (30) δευτερολέπτων. Όσοι κολυμπούν την απόσταση αυτή σε χρόνο μεγαλύτερο ή αδυνατούν να κολυμπήσουν θεωρούνται ότι απέτυχαν και αποκλείονται από τον διαγωνισμό. Οι υπόλοιποι υποψήφιοι υποβάλλονται στα εξής αγωνίσματα και υποχρεούνται να επιτύχουν τα όρια επίδοσης σε τέσσερα από αυτά : α) Άλμα σε μήκος με φόρα 3,60 μέτρα (τρεις προσπάθειες). β) Άλμα σε ύψος με φόρα 1,05 μέτρα (τρεις προσπάθειες). γ) Δρόμος 800 μέτρων σε χρόνο 3 λεπτών και 30 δευτερολέπτων (μία προσπάθεια). δ) Δρόμος 100 μέτρων σε χρόνο 16 δευτερολέπτων (μία προσπάθεια). ε) Ρίψη σφαίρας (βάρους 7,260 κιλών) σε απόσταση τουλάχιστον 4 μέτρων, ως μέσο όρο ρίψης με το δεξί και το αριστερό χέρι ανά προσπάθεια (τρεις προσπάθειες). Οι υποψήφιοι που συμμετέχουν στις ειδικότητες Ειδικών Δυνάμεων ή Υποβρύχιων καταστροφέων εκ των Ενόπλων Δυνάμεων αντί των παραπάνω αγωνισμάτων υποβάλλονται στις παρακάτω αθλητικές δοκιμασίες και υποχρεούνται να επιτύχουν τα ελάχιστα όρια σε όλα με μια προσπάθεια: α) Έλξεις σε μονόζυγο συνεχείς 5 τουλάχιστον. β) Κάμψεις χειρών επί του εδάφους συνεχείς 15 τουλάχιστον. γ) Κάμψεις κοιλιακών από εδραία θέση συνεχείς 20 τουλάχιστον. 8\n9 δ) Δρόμος ημιαντοχής απόστασης 2000μ. σε 12 πρώτα λεπτά. ε) Δρόμος ταχύτητας απόστασης 100μ. σε 16 δεύτερα λεπτά. στ) Κολύμβηση επιφανείας απόστασης 50μ. σε 1 πρώτο λεπτό. 9. Μετά το πέρας της αθλητικής δοκιμασίας συντάσσεται από την επιτροπή αθλητικής δοκιμασίας, που ορίζεται με Απόφαση Αρχηγού Λ.Σ., πρακτικό το οποίο υποβάλλεται στη ΔΠΟΕΚ του Υπουργείου Εμπορικής Ναυτιλίας, Αιγαίου & Νησιωτικής Πολιτικής με τα ονοματεπώνυμα των υποψηφίων που αποκλείσθηκαν στην αθλητική δοκιμασία-κολύμβηση. Ενστάσεις για τα αποτελέσματα της αθλητικής δοκιμασίας και κολύμβησης δεν γίνονται δεκτές. 10. Οι υποψήφιοι που θα αποτύχουν ή θα διακόψουν ή δεν θα παρουσιασθούν στην διαδικασία των αθλητικών δοκιμασιών σύμφωνα με το πρόγραμμα δεν συνεχίζουν και θεωρούνται ότι απέτυχαν. Ιδιαίτερη εξέταση δεν προβλέπεται. Ενστάσεις για τα αποτελέσματα της αθλητικής δοκιμασίας και κολύμβησης δεν γίνονται δεκτές. 11. Ανακοίνωση με τα ονοματεπώνυμα των υποψηφίων που αποκλείονται από την περαιτέρω διαδικασία του διαγωνισμού, αναρτάται στο χώρο ανακοινώσεων του Υπουργείου Εμπορικής Ναυτιλίας, Αιγαίου & Νησιωτικής Πολιτικής και στην ιστοσελίδα του. 8. ΔΙΑΔΙΚΑΣΙΑ ΓΡΑΠΤΩΝ ΕΞΕΤΑΣΕΩΝ-ΜΑΘΗΜΑΤΑ-ΕΞΕΤΑΣΤΕΑ ΥΛΗ- ΒΑΘΜΟΛΟΓΗΣΗ 1. Υποβάλλονται σε γραπτές εξετάσεις, εκτός των περιπτώσεων που εξαιρούνται και έχουν αναφερθεί, όσοι έχουν κριθεί ικανοί/ές στις υγειονομικές εξετάσεις και κατά την αθλητική δοκιμασία-κολύμβηση. Με απόφαση του Αρχηγού Λ.Σ. συγκροτείται τριμελής Επιτροπή Εξετάσεων. Στην ίδια Απόφαση ορίζεται το έργο της, οι εξεταστές κατά μάθημα, οι οποίοι θα είναι Αξιωματικοί Λ.Σ καθώς και κάθε άλλη αναγκαία λεπτομέρεια. 2. Οι υποψήφιοι υποβάλλονται σε γραπτές εξετάσεις στα ακόλουθα μαθήματα: Α) ΕΛΛΗΝΙΚΑ: Έκθεση ιδεών, δηλαδή ανάπτυξη ενός θέματος προς ένδειξη της γενικής μόρφωσης και ικανότητας προς διατύπωση του διαγωνιζόμενου. Β) ΕΙΣΑΓΩΓΗ ΣΤΟ ΔΙΚΑΙΟ ΚΑΙ ΤΟΥΣ ΠΟΛΙΤΙΚΟΥΣ ΘΕΣΜΟΥΣ: Βασικές αρχές της Πολιτικής Επιστήμης και Επιστήμης του Δικαίου στο σύγχρονο κόσμο, εισαγωγή στους πολιτικούς θεσμούς του σύγχρονου κράτους και εισαγωγή στο Δίκαιο. Γ) ΙΣΤΟΡΙΑ: Γενικές γνώσεις Νεότερης και σύγχρονης Ιστορίας. Δ) ΞΕΝΗ ΓΛΩΣΣΑ: Ανάπτυξη ορισμένου θέματος (150 λέξεις) στην Αγγλική ή Γαλλική ή Γερμανική ή Ιταλική ή Ισπανική ή Ρωσική Γλώσσα προκειμένου να διαπιστωθεί η ικανότητα προς διατύπωση του υποψηφίου. 3. Η εξεταστέα αναλυτική ύλη για τα μαθήματα της Ιστορίας και της Εισαγωγής στο Δίκαιο και τους Πολιτικούς Θεσμούς, καθορίζεται ως ακολούθως: Α) ΙΣΤΟΡΙΑ Η Ελληνική Επανάσταση ( ). - Η εξωτερική πολιτική του Εικοσιένα. Ο Ιωάννης Καποδίστριας Κυβερνήτης της Ελλάδας: η πρώτη προσπάθεια δημιουργίας κεντρικής εξουσίας. - Η κατάσταση στην επαναστατημένη Ελλάδα το Το ανορθωτικό έργο του Κυβερνήτη: - Η εξωτερική πολιτική. Η Ευρώπη και ο κόσμος στο 19 ο αιώνα. - Η βιομηχανική επανάσταση: - Η δεύτερη βιομηχανική επανάσταση (από το 1870 και ύστερα). - Το κεφαλαιοκρατικό σύστημα. Η ελληνική κοινωνία από το 1833 ως το Η Εξέλιξη των εθνικών θεμάτων: 9\n10 - Η κρητική επανάσταση ( ). - Νέα βαλκανική κρίση ( )- προσάρτηση της Θεσσαλίας (1881). -Ο Μακεδονικός Αγώνας. Η Ελλάδα από το 1909 ως το 1914: πορεία προς τον αστικό μετασχηματισμό και την εδαφική επέκταση. - Η κατάσταση στη Βαλκανική και την Ανατολική Μεσόγειο. - Οι Βαλκανικοί πόλεμοι. Ο Πρώτος Παγκόσμιος Πόλεμος. - Τα αίτια του πολέμου. - Τα γεγονότα: - Το Σεράγεβο, αφορμή ενός παγκοσμίου πολέμου. - Ο απολογισμός του πολέμου. Η Ελλάδα από το 1914 ως το 1924: η κρίση των πολιτικών θεσμών και η διάλυση του οράματος της Μεγάλης Ιδέας. - Η Ελλάδα στον πρώτο παγκόσμιο πόλεμο: - Η Ελλάδα σύμμαχος της Αντάντ. - Η περίοδος της μεγάλης κρίσης. Ο κόσμος μεταξύ δύο παγκοσμίων πολέμων. - Τα οικονομικά προβλήματα. Ο μονοπωλιακός καπιταλισμός: - Η ψεύτικη ευημερία: η καταναλωτική κοινωνία και τα όριά της. - Η επέμβαση του κράτους για την καταπολέμηση της κρίσης. Ο Δεύτερος Παγκόσμιος Πόλεμος. - Η πορεία προς τον πόλεμο: - Οι δυναμικές προσαρτήσεις ( ). - Η κήρυξη του πολέμου. - Τα πολεμικά γεγονότα: - Ο πόλεμος στην Ελλάδα. - Τα αποτελέσματα του πολέμου. Η Ελλάδα κατά την περίοδο Ο θρίαμβος της Εθνικής Αντίστασης και η τραγωδία του εμφυλίου πολέμου. - Η Κατοχή και η Εθνική Αντίσταση. Τα Μεταπολεμικά προβλήματα του Ελληνισμού. - Τα εθνικά προβλήματα. Β) ΕΙΣΑΓΩΓΗ ΣΤΟ ΔΙΚΑΙΟ ΚΑΙ ΤΟΥΣ ΠΟΛΙΤΙΚΟΥΣ ΘΕΣΜΟΥΣ Τι είναι η πολιτική επιστήμη. - Έννοια, σκοπός, περιεχόμενο. - Η ιστορία της πολιτικής σκέψης και της θεωρίας της πολιτικής. Τι είναι η επιστήμη του δικαίου. - Αντικείμενο, σκοπός, περιεχόμενο. - Δίκαιο-Ιδέα Δικαιοσύνης. - Ιστορική επισκόπηση της Επιστήμης του Δικαίου. Έννοια του πολίτη στο σύγχρονο κόσμο. - Προϋποθέσεις ύπαρξης του ενεργού πολίτη. - Πολιτική δράση. - Μ.Μ.Ε. Η 4 η Εξουσία. Προσδιοριστικά στοιχεία του σύγχρονου δημοκρατικού πολιτεύματος. - Αρχή της λαϊκής κυριαρχίας. - Αντιπροσωπευτική αρχή. - Αρχή της διάκρισης των λειτουργιών. - Αρχή του κράτους Δικαίου. - Κοινωνικό κράτος. Ευρωπαϊκή Ένωση. 10\n11 - Λόγοι δημιουργίας της Ευρωπαϊκής ένωσης, σταθμοί και τρόποι εξέλιξής της. - Προσδιοριστικά στοιχεία της Ευρωπαϊκής ένωσης. - Πολιτικοί θεσμοί της Ευρωπαϊκής ένωσης. - Διαδικασία Οικονομικής και Πολιτικής Ολοκλήρωσης. - Ο ευρωπαίος πολίτης και η Ευρωπαϊκή ένωση. Διεθνείς πολιτικοί θεσμοί. - Παράγοντες που καθορίζουν τις διεθνείς σχέσεις. - Η παγκοσμιοποίηση στους τομείς της οικονομίας, των πολιτικών δομών και των ανθρώπινων δικαιωμάτων ως παράγοντας επαναπροσδιορισμού των διεθνών σχέσεων. - Είδη Διεθνών Πολιτικών Θεσμών. Κανόνες κοινωνικής συμπεριφοράς και κανόνες δικαίου. - Κανόνες κοινωνικής συμπεριφοράς και κανόνες Δικαίου. Κρατική οργάνωση του νέου Ελληνισμού. - Η Ελληνική συνταγματική ιστορία. Βασικοί κανόνες λειτουργίας του πολιτεύματος. - Μορφή πολιτεύματος. - Οργάνωση και λειτουργία του πολιτεύματος. - Συνταγματική κατοχύρωση των δικαιωμάτων. Διοικητική οργάνωση της ελληνικής κοινωνίας. - Κρατικές υπηρεσίες, ευρύτερος δημόσιος τομέας. - Αποκεντρωτικό Σύστημα. - Τοπική Αυτοδιοίκηση Α και Β βαθμού. - Διοικητικό Δίκαιο. Το σύστημα αξιών και ο ποινικός κολασμός. - Ποιες πράξεις χαρακτηρίζονται αξιόποινες. - Διάκριση των αξιόποινων πράξεων και των κυρώσεων. - Όργανα απονομής δικαιοσύνης. Το δικαιϊκό πλαίσιο των κοινωνικών σχέσεων. - Υποκείμενα Δικαίου-Γενικές Αρχές. - Ενοχικές σχέσεις Ενοχικό Δίκαιο. - Εμπράγματες σχέσεις- Εμπράγματο Δίκαιο. - Οικογενειακές σχέσεις-οικογενειακό Δίκαιο. - Κληρονομικές σχέσεις-κληρονομικό Δίκαιο. - Ιδιωτικό Διεθνές Δίκαιο. Οικονομικές δραστηριότητες και νομικοί κανόνες. - Εμπορικό Δίκαιο. - Εργατικό Δίκαιο. Ένδικη προστασία των δικαιϊκών σχέσεων. - Προσφυγή στα δικαστήρια ως τρόπος επίλυσης των διαφορών. - Ορισμός και είδη των ένδικων μέσων. - Ανεξαρτησία των δικαστών. - Αυτοδικία. Έλληνες πολίτες και πολίτες Ελληνικής κοινωνίας. - Έλληνας Πολίτης. - Πολίτης της Ευρωπαϊκής ένωσης. - Αλλοδαποί-υπήκοοι άλλων κρατών πλην της Ευρωπαϊκής ένωσης. - Μετανάστες. Δικαιϊκή οργάνωση της διεθνούς κοινωνίας. - Υποκείμενα του Διεθνούς Δικαίου. - Διεθνείς Συνθήκες. - Αρχές που απορρέουν από τις Διεθνείς Συνθήκες. 11\n12 4. Οι υποψήφιοι/ες καλούνται για εξέταση στα παραπάνω μαθήματα με τη σειρά που αυτά αναφέρονται στην παρούσα παράγραφο. Η ανακοίνωση γίνεται από τον Πρόεδρο της τριμελούς Επιτροπής Εξετάσεων και αναρτάται στον Πίνακα Ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτικής και στην ιστοσελίδα του. Οι υποψήφιοι ενημερώνονται με δική τους ευθύνη. 5. Η βαθμολογία κάθε μαθήματος ορίζεται από 0 έως Κατά την παράδοση του γραπτού δοκιμίου από τον υποψήφιο γίνεται έλεγχος ταυτοπροσωπίας και στη συνέχεια το ονοματεπώνυμο του υποψηφίου στο δοκίμιο καλύπτεται με αδιαφανή χάρτη. Κάθε γραπτό βαθμολογείται από δύο εξεταστές ολογράφως και αριθμητικώς με στυλό διαρκείας. Ο βαθμός του πρώτου εξεταστή καλύπτεται από τον ίδιο, πριν το γραπτό παραδοθεί στο δεύτερο εξεταστή. Σε ανάλογη ενέργεια προβαίνει και ο δεύτερος πριν παραδώσει τα γραπτά στον Πρόεδρο της Επιτροπής Εξετάσεων. Αν μετά την αποσφράγιση υπάρχει διαφορά μεταξύ των βαθμών των δύο εξεταστών μεγαλύτερη των τεσσάρων (04) μονάδων, τότε το γραπτό εξετάζεται από τρίτο εξεταστή (αναβαθμολογητή). Ο μέσος όρος των βαθμολογιών των δύο εξεταστών εξάγεται με προσέγγιση εκατοστού και σημειώνεται στο γραπτό ολογράφως και αριθμητικώς και επαληθεύεται από τα Μέλη της Επιτροπής Εξετάσεων. Σε περίπτωση αναβαθμολόγησης καταχωρείται ο βαθμός του αναβαθμολογητή. 7. Μετά τον καθορισμό του μέσου όρου βαθμολογίας κατά δοκίμιο, γίνεται ενώπιον του Προέδρου και των Μελών της Επιτροπής εξετάσεων, η αφαίρεση του αδιαφανούς χάρτη, του επικαλύμματος του ονοματεπώνυμου του υποψήφιου/ας και καταρτίζεται ο προβλεπόμενος πίνακας βαθμολογίας. Από τα γραπτά η βαθμολογία μεταφέρεται σε κοινό κατά μάθημα πίνακα από το Γραμματέα της Επιτροπής Εξετάσεων. Στον πίνακα σημειώνονται οι βαθμοί κάθε εξεταστή καθώς και ο εξαγόμενος μέσος όρος βαθμολογίας. Ο παραπάνω πίνακας χρονολογείται και υπογράφεται από τον Πρόεδρο, τα μέλη της Επιτροπής Εξετάσεων, το Γραμματέα και τους κατά περίπτωση εξεταστές. 8. Στη συνέχεια μετά το τέλος των ανωτέρω διαδικασιών από την Επιτροπή Εξετάσεων συντάσσονται: α) Αλφαβητικός πίνακας των υποψηφίων στον οποίο περιλαμβάνεται το ονοματεπώνυμο του υποψηφίου, το πατρώνυμο, ο αριθμός δελτίου ταυτότητας, κατηγορίαειδικότητα του υποψηφίου, Υπηρεσία υποβολής αιτήσεως, ο τελικός βαθμός ανά εξεταζόμενο μάθημα, η συνολική βαθμολογία που αποτελεί το άθροισμα των τελικών βαθμών ανά μάθημα. Ο πίνακας αυτός υπογράφεται από τον Γραμματέα, τα Μέλη και τον Πρόεδρο της εν λόγω επιτροπής και θεωρείται από τον Αρχηγό Λ.Σ.. β) Πίνακες επιτυχόντων και επιλαχόντων στις γραπτές εξετάσεις ανά κατηγορία υποψηφίων κατά φθίνουσα συνολική βαθμολογία. Στους πίνακες αυτούς που υπογράφονται από τον Γραμματέα, τα Μέλη, τον Πρόεδρο της εν λόγω επιτροπής και θεωρούνται από τον Αρχηγό Λ.Σ., γράφονται το ονοματεπώνυμο, το πατρώνυμο, ο αριθμός δελτίου ταυτότητας εκάστου υποψηφίου, η Υπηρεσία υποβολής αιτήσεως, οι τελικοί βαθμοί κατά μάθημα και το άθροισμά τους, το οποίο αποτελεί τον τελικό συνολικό βαθμό επίδοσης στις εξετάσεις. Στη στήλη παρατηρήσεων σημειώνονται οι ανήκοντες στις γενικές διατάξεις του άρθρου 6 του Κώδικα Προσωπικού Λιμενικού Σώματος όπως έχει τροποποιηθεί και ισχύει. Για τη κατηγορία των κατόχων ειδικοτήτων αποκτηθεισών στις ένοπλες Δυνάμεις, Γενική και Μουσικού θα αναγράφεται στη στήλη παρατηρήσεων και η ειδικότητα-κατηγορία στην οποία ανήκει. Οι πίνακες επιτυχόντων και επιλαχόντων αναρτώνται στο χώρο ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτικής και δημοσιεύονται στην ιστοσελίδα του. 9. Σε ίσα αθροίσματα τελικής συνολικής βαθμολογίας προηγείται ο υποψήφιος που λαμβάνει την μεγαλύτερη βαθμολογία στο μάθημα των Ελληνικών. Σε νέα ισοβαθμία προηγείται ο υποψήφιος που έχει τη μεγαλύτερη ηλικία σύμφωνα με την ημερομηνία γέννησης. Σε περίπτωση και νέας ισοβαθμίας διενεργείται κλήρωση από την Κεντρική Επιτροπή εξετάσεων ενώπιον των ισοβαθμούντων υποψηφίων. 10. Τα ζητήματα των γραπτών εξετάσεων των μαθημάτων καταρτίζονται από τους κατά περίπτωση εξεταστές, λίγο πριν από την έναρξη της εξέτασης κάθε μαθήματος σε τριπλάσιο 12\n13 τουλάχιστον αριθμό αυτών που θα δοθούν στους υποψηφίους για ανάπτυξη, αριθμούνται αντίστοιχοι κλήροι και τοποθετούνται σε κληρωτίδα. 11. Η εξαγωγή των κλήρων από την κληρωτίδα γίνεται από τον Γραμματέα της επιτροπής εξετάσεων παρουσία των υπολοίπων μελών και εξεταστών που διαβάζει μεγαλόφωνα τους κληρωθέντες αριθμούς και παραδίδει τους κλήρους στον Πρόεδρο της επιτροπής εξετάσεων. Ο Πρόεδρος και τα μέλη της εν λόγω Επιτροπής καθώς και οι κατά περίπτωση ειδικοί εξεταστές μονογράφουν όλα τα φύλλα χαρτιού στα οποία είναι γραμμένα τα θέματα που τέθηκαν στην κληρωτίδα ενώ στο θέμα ή στα θέματα που κληρώθηκαν τίθεται σχετική ένδειξη που μονογράφεται από τον Πρόεδρο και τους κατά περίπτωση ειδικούς εξεταστές. Το κληρωθέν ή κληρωθέντα θέματα υπαγορεύονται στους υποψηφίους. Κάθε ζήτημα των μαθημάτων Ιστορίας, Εισαγωγή στο Δίκαιο και στους Πολιτικούς Θεσμούς μπορεί να περιλαμβάνει περισσότερες από μία ερωτήσεις. 12. Υποψήφιοι που στερούνται δελτίου ταυτότητας, δε γίνονται δεκτοί στις εξετάσεις, εκτός αν προσκομίσουν βεβαίωση της Αστυνομικής Αρχής ότι έχουν καταθέσει δικαιολογητικά για έκδοση δελτίου ταυτότητας. Η βεβαίωση της Αστυνομικής Αρχής πρέπει να φέρει επικυρωμένη φωτογραφία. Αντί αυτών μπορεί να προσκομισθεί οποιοδήποτε άλλο αποδεικτικό της ταυτότητας έγγραφο, με σχετική φωτογραφία (ναυτικό φυλλάδιο, διαβατήριο). 13. Για τις γραπτές εξετάσεις χρησιμοποιούνται φύλλα χάρτου που φέρουν τη σφραγίδα του Υπουργείου και την υπογραφή του Προέδρου της επιτροπής ή μέλους αυτής ή του αρχαιότερου επιτηρητή, κατόπιν σχετικής εντολής του Προέδρου. Το ονοματεπώνυμο των υποψηφίων καλύπτεται με αδιαφανή χάρτη. Η επικόλληση του καλύμματος γίνεται κατά την παράδοση του γραπτού μετά τον έλεγχο των στοιχείων ταυτότητας του υποψηφίου. 14. Ο Πρόεδρος της Επιτροπής ή μέλος αυτής ή επιτηρητής καθορίζει στην αρχή κάθε εξέτασης το χρόνο μέσα στον οποίο οι υποψήφιοι πρέπει να αναπτύξουν τα ζητήματα και να παραδώσουν τα γραπτά τους. Παράταση των εξετάσεων, μπορεί να επιτραπεί ύστερα από απόφαση της Επιτροπής, όχι όμως πάνω από μισή ώρα κατά μάθημα. Ο εξεταζόμενος οφείλει να παραδώσει το γραπτό του εντός της ως άνω προθεσμίας αλλιώς το γραπτό μηδενίζεται. 15. Οι υποψήφιοι πρέπει να παρουσιάζονται στην αίθουσα των εξετάσεων την καθορισμένη ώρα. Βραδύτερη προσέλευση υποψηφίων αποκλείει αυτούς από την προβλεπόμενη εξέταση, εκτός εάν κατά την κρίση της Επιτροπής αυτή είναι δικαιολογημένη και δεν παραβλέπεται η ομαλή διεξαγωγή των εξετάσεων, σε καμία όμως περίπτωση μετά την κλήρωση των θεμάτων. 16. Δεν επιτρέπεται σε κανένα άτομο να εισέρχεται στην αίθουσα εξετάσεων κατά την διάρκεια της εξέτασης των μαθημάτων, με εξαίρεση τους εκτελούντες υπηρεσία, που σχετίζεται με την διεξαγωγή των εξετάσεων. 17. Δεν επιτρέπεται στους υποψηφίους να επεξεργάζονται τα ζητήματα σε άλλο χαρτί διάφορο εκείνου που τους παρέχεται από την Επιτροπή ή τους επιτηρητές. Εργασία που έχει γραφεί σε άλλο χαρτί δεν λαμβάνεται υπόψη. 18. Σε κανένα υποψήφιο δεν επιτρέπεται η έξοδος χωρίς άδεια από την αίθουσα των εξετάσεων πριν από την παράδοση του γραπτού του, γιατί διαφορετικά βαθμολογείται στο εξεταζόμενο μάθημα με μηδέν. 19. Υποψήφιος που δεν προσέρχεται στους συγκεκριμένους χώρους και χρόνους που καθορίζονται με ανακοινώσεις για να μετάσχει στην Υγειονομική και Αθλητική δοκιμασία και στις γραπτές εξετάσεις για οποιοδήποτε αιτία (ακόμα και για λόγους ασθενείας) αποκλείεται της περαιτέρω διαδικασίας των εξετάσεων. Ομοίως αποκλείεται υποψήφιος που ασθένησε κατά τη διάρκεια των εξετάσεων και διέκοψε εξαιτίας ασθένειας την εξέτασή του. Ιδιαίτερη εξέταση ή δοκιμασία υποψηφίου αποκλείεται. 20. Οι υποψήφιοι τοποθετούνται κατά τρόπο που να μην επιτρέπει τη μεταξύ τους συνεννόηση. Βαθμολογούνται με βαθμό μηδέν οι αλληλοβοηθούμενοι υποψήφιοι καθώς και κάθε συμβουλευόμενος βιβλίο ή σημείωση. 21. Για την ακριβή τήρηση αυτών που ορίζονται για τις εξετάσεις όλα τα μέλη της Επιτροπής, ο Πρόεδρος και ο Γραμματέας καθώς και οι επιτηρητές υποχρεούνται να παραμείνουν στην αίθουσα των εξετάσεων σε όλη τη διάρκεια τους. 22. Μετά το πέρας της εξέτασης κάθε μαθήματος τα γραπτά δοκίμια μονογράφονται από τα μέλη της Επιτροπής και ακυρώνεται με γραμμές που σύρονται χιαστί από τους επιτηρητές ο χώρος 13\n14 του χάρτου που δεν έχει χρησιμοποιηθεί ενώπιον του υποψηφίου. Τα γραπτά δοκίμια σφραγίζονται από την Επιτροπή σε φακέλους την φύλαξη των οποίων αναλαμβάνει ο Πρόεδρος της Επιτροπής και τα παραδίδει για βαθμολόγηση στους εξεταστές. 23. Τα γραπτά δοκίμια αποσφραγίζονται παρουσία όλων των μελών της επιτροπής εξετάσεων όταν συνέλθουν για έλεγχο και καταχώρηση των βαθμών των γραπτών δοκιμίων σε πίνακες σύμφωνα με τα διαλαμβανόμενα στην παρούσα παράγραφο. 24. Απρεπής συμπεριφορά υποψηφίου στις αίθουσες των εξετάσεων επιφέρει ύστερα από απόφαση της Επιτροπής ή των επιτηρητών με σύμφωνη γνώμη του Προέδρου, τον αποκλεισμό από τις εξετάσεις. Η απόφαση συντάσσεται εγγράφως και υπογράφεται από τον Πρόεδρο, τα μέλη και τον Γραμματέα της Επιτροπής αυτής και αναρτάται στον πίνακα ανακοινώσεων του Υπουργείου Εμπορικής Ναυτιλίας, Αιγαίου και Νησιωτικής Πολιτικής. Κατά της απόφασης αυτής επιτρέπεται έγγραφη προσφυγή, που γίνεται στον Αρχηγό του Λιμενικού Σώματος μέσα σε ανατρεπτική προθεσμία 24 ωρών από το χρόνο της ανακοίνωσής της. Ο Αρχηγός Λ.Σ. αποφασίζει οριστικά για την τύχη της προσφυγής, μετά από ενημέρωσή του από τον Πρόεδρο. Μέχρι την εκδίκαση της σχετικής προσφυγής δεν γίνεται διακοπή συμμετοχής-εξέτασης του υποψηφίου στα μαθήματα. Εάν η απόφαση είναι αρνητική θεωρείται ότι η συμμετοχή του υποψηφίου διεκόπη από την ημερομηνία έκδοσης της απόφασης της Επιτροπής για αποκλεισμό του. 25. Εάν κατά τη διάρκεια γραπτής εξέτασης μαθήματος, υποβληθεί από υποψήφιο ένσταση που αναφέρεται στον τρόπο διενέργειας της εξέτασης αποφαίνεται περί αυτής ο Πρόεδρος. Εάν ο υποψήφιος δε θεωρεί ικανοποιητική τη λύση του Προέδρου έχει τη δυνατότητα προσφυγής την αυτή ημέρα στον Αρχηγό Λ.Σ. Η προσφυγή είναι έγγραφη και αποφασίζει για το περιεχόμενο αυτής ο Αρχηγός Λ.Σ. το αργότερο την επομένη εργάσιμη ημέρα από την υποβολή της ένστασης, χωρίς τη διακοπή της συμμετοχής του υποψηφίου στα μαθήματα. Αν η ένσταση γίνει αποδεκτή, επαναλαμβάνεται η εξέταση του μαθήματος. Στις ανωτέρω περιπτώσεις, τον Αρχηγό Λ.Σ. εάν απουσιάζει αναπληροί ο Α Υπαρχηγός Λ.Σ. 9. ΚΑΤΑΤΑΞΗ ΕΠΙΛΕΓΟΜΕΝΩΝ 1. Με Διαταγή του Αρχηγού Λ.Σ. καθορίζεται η ημερομηνία παρουσίασης και κατάταξης στη Σχολή για την έναρξη της Εκπαίδευσης. 2. Το Υπουργείο Εμπορικής Ναυτιλίας, Αιγαίου και Νησιωτικής Πολιτικής ειδοποιεί με προσωπικά τηλεγραφήματα τους επιτυχόντες για τον τόπο και την ημερομηνία παρουσίασης τους καθώς και τα επιπλέον δικαιολογητικά που οφείλουν να προσκομίσουν αυτοπροσώπως στη ΔΠΟΕΚ Α του Υπουργείου Εμπορικής Ναυτιλίας, Αιγαίου και Νησιωτικής Πολιτικής πριν την ημερομηνία κατάταξής τους τα οποία είναι τα ακόλουθα: α) Πιστοποιητικό Εισαγγελικής Αρχής του τόπου κατοικίας του υποψηφίου/ας ότι δεν διώκεται ως φυγόποινος/η ή φυγόδικος/η που να έχει εκδοθεί τρεις (03) μήνες το πολύ πριν από την ημερομηνία υποβολής. β) Υπεύθυνη δήλωση του άρθρου 8 του Ν. 1599/86 όπως αυτό τροποποιήθηκε με το άρθρο 3 παράγραφος 3 του Ν 2690/99, με την οποία οι υποψήφιοι δηλώνουν ότι δεν διώκονται ως φυγόποινοι, φυγόδικοι για τα προβλεπόμενα στην περίπτωση (στ) της παραγράφου 4 της παρούσης αδικήματα από άλλη, εκτός του τόπου κατοικίας τους, Εισαγγελική Αρχή της χώρας και ούτε έχουν παραπεμφθεί σε δίκη για τα προβλεπόμενα της ίδιας παραγράφου αδικήματα. Τα παραπάνω δικαιολογητικά πρέπει να έχουν εκδοθεί μετά την ημερομηνία έκδοσης της προκήρυξης του διαγωνισμού και να είναι νομίμως χαρτοσημασμένα. Πιστοποιητικό Στρατολογικής κατάστασης τύπου Α καθώς και Αντίγραφο Ποινικού Μητρώου Δικαστικής χρήσης (πρώην ποινικού μητρώου τύπου Α ) αναζητούνται αυτεπάγγελτα από τη ΔΠΟΕΚ Α του Υπουργείου Εμπορικής Ναυτιλίας, Αιγαίου και Νησιωτικής Πολιτικής, υποχρεωτικά. 3. Κατά τη διάρκεια της φοίτησης στη Σχολή οι Δόκιμοι Λιμενοφύλακες αμείβονται σύμφωνα με τις ισχύουσες εκάστοτε διατάξεις. 14\n15 4. Οι υποψήφιοι που περιλαμβάνονται στον πίνακα επιτυχόντων στη Σχολή Λιμενοφυλάκων κατατάσσονται στο Λιμενικό Σώμα ως δόκιμοι Λιμενοφύλακες με Απόφαση του Αρχηγού του Λιμενικού Σώματος, περίληψη της οποίας δημοσιεύεται στην Εφημερίδα της Κυβερνήσεως και δίνουν τον προβλεπόμενο όρκο. Η κατάταξη γίνεται με μόνη την ιδιότητα του δόκιμου Λιμενοφύλακα, αφού οι ειδικότητες που αναφέρονται στην παράγραφο 2 της παρούσης αποσκοπούν και μόνον στην εξυπηρέτηση της διαδικασίας κατάταξης και στις εσωτερικές ανάγκες της υπηρεσίας. 10. ΕΙΔΙΚΑ ΘΕΜΑΤΑ 1. Οι ευδοκίμως αποφοιτήσαντες από τη Σχολή ονομάζονται Λιμενοφύλακες, με Απόφαση του Αρχηγού Λιμενικού Σώματος, που δημοσιεύεται στην Εφημερίδα της Κυβερνήσεως και αναλαμβάνουν υποχρέωση τριετούς παραμονής από την ημερομηνία της ονομασίας τους. 2. Τα δικαιολογητικά των υποψηφίων Λιμενοφυλάκων που κατατάσσονται υποβάλλονται αρμοδίως στη ΔΠΟΕΚ του Υπουργείου Εμπορικής Ναυτιλίας, Αιγαίου και Νησιωτικής Πολιτικής. 3. Τα δικαιολογητικά των υποψηφίων Λιμενοφυλάκων που δεν κατατάσσονται τηρούνται στο αρχείο των Υπηρεσιών για 6 μήνες και μετά καταστρέφονται, σύμφωνα με τις διατάξεις που ισχύουν κάθε φορά για την εκκαθάριση των αρχείων, εκτός αν υπάρχει εκκρεμής σχετική δίκη. ΕΠΙΣΥΝΑΠΤΟΝΤΑΙ: 1. Πίνακας Διανομής (φ.02) 2. Υπόδειγμα Αίτησης (φ.03) Αντιναύαρχος Η.Α. ΣΙΩΝΙΔΗΣ Λ.Σ. Αρχηγός 15\n16 ΠΙΝΑΚΑΣ ΔΙΑΝΟΜΗΣ ΠΡΟΚΗΡΥΞΗΣ ΔΙΑΓΩΝΙΣΜΟΥ ΚΑΤΑΤΑΞΗΣ ΔΟΚΙΜΩΝ ΛΙΜΕΝΟΦΥΛΑΚΩΝ ΕΤΟΥΣ 2007 Ι. ΑΠΟΔΕΚΤΕΣ ΓΙΑ ΕΝΕΡΓΕΙΑ 1. Κεντρικά Λιμεναρχεία (Πλην Κ.Λ. ΠΕΙΡΑΙΑ) Λιμεναρχεία Υπολιμεναρχεία (για ευρεία γνωστοποίηση στην περιοχή δικαιοδοσίας τους και για τις δικές τους ενέργειες ) 2. ΥΕΝΑΝΠ/Δνση Οικονομικών Υπηρεσιών /Α - Δ 3. ΥΕΝΑΝΠ/ Γρ. Επικοινωνίας και ΜΜΕ για ευρεία γνωστοποίηση στα Μέσα Μαζικής Ενημέρωσης & στον ημερήσιο τύπο. ΙΙ. ΑΠΟΔΕΚΤΕΣ ΓΙΑ ΕΝΗΜΕΡΩΣΗ 1. Υπουργείο Eσωτερικών α. Γρ. κ. Υπουργού β. Δ/νση Προσλήψεων Προσωπικού γ. Τμήμα Διαγωνισμών & Επιλογών δ. Δ/νση Σχέσεων Κράτους-Πολίτη ε. Διοίκηση Πληροφοριών στ. Εβδομαδιαία Εφημερίδα «ΔΗΜΟΣΙΟΓΡΑΦΙΚΑ» 2.Υπουργείο Εξωτερικών 3.Ελληνικές Πρεσβείες προκειμένου να ενημερωθούν και τα Προξενεία της Ελλάδας στο Εξωτερικό. 4. Υπουργείο Εργασίας/ Δ/νση Απασχολήσεως προκειμένου να ενημερωθούν τα κατά τόπους Γραφεία ΟΑΕΔ. 5. Υπουργείο Εθνικής Παιδείας & Θρησκευμάτων/ Δ/νση Εκπαίδευσης Ελληνοπαίδων/ Τμήμα Α' Μητροπόλεως 15 Αθήνα 6.Λοιπά Υπουργεία-Γενικό Λογιστήριο του Κράτους 7.Α.Σ.Ε.Π. 8. Γ.Ε.ΕΘ.Α/Δ/νση Ανθρώπινου Δυναμικού 9. Γ.Ε.ΕΘ.Α/ ΔΕΠΑΘΑ Π. Ράλλη 1 Ρουφ 10. Υ.ΕΘ.Α/ Γρ. Δημοσίων Σχέσεων ΓΕΣ-ΓΕΝ-ΓΕΑ (Γρ. Ενημέρωσης Κοινού) Πανεπιστημίου 9Α Αθήνα ΓΕΝ/Δ/νση ΥΓΕΙΟΝΟΜΙΚΟΥ, ΔΝΕ, ΚΕΠΑΛ, ΣΝΔ, ΑΝΥΕ, ΝΝΑ, ΝΝΠ 12. Υ.Δ.Τ/Ελληνική Αστυνομία και Πυροσβεστικό Σώμα. 13. Σχολή Λιμενοφυλάκων 14. Ακαδημίες Εμπορικού Ναυτικού (Α.Ε.Ν.) 15. Πανελλήνια Ένωση Πλοιάρχων Ε.Ν. 16. Πανελλήνια Ένωση Μηχανικών Ε.Ν. 17. Νομαρχίες / Διευθύνσεις Δευτεροβάθμιας Εκπαίδευσης για αποστολή στα Λύκεια και Διευθύνσεις Αυτοδιοίκησης για αποστολή στους Δήμους & τις Κοινότητες. 18. Πανελλήνια Ένωση Προσωπικού Λ.Σ. Νοταρά 88 Πανελλήνια Ένωση Αξιωματικών Λ.Σ. Νοταρά Ενώσεις Αποστράτων Αξιωματικών - Στρατού: Χαρ. Τρικούπη 180, Αθήνα - Ναυτικού: Παπαρηγοπούλου 2, Αθήνα - Αεροπορίας: Χαλκοκονδύλη 80, Αθήνα - Λιμενικού: Ζαΐμη 19, Πειραιάς. 20. Κέντρο Διοικητικών Πληροφοριών, Μιχαλακοπούλου 80 Αθήνα 21. Ανωτάτη Συνομοσπονδία Πολυτέκνων Ελλάδος, Πλ. Ελευθερίας 22, Αθήνα 22. Εθνική Γενική Συνομοσπονδία Αναπήρων και θυμάτων Πολέμου Πινδάρου 6, Αθήνα 23. Διευθύνσεις Υπηρεσίες ΥΕΝΑΝΠ 16


“Παρών” για την τριπλή εκλογική μάχη δήλωσε το ΚΚΕ στο Δήμο Πρέβεζας (pics)\nΔευτέρα, 20 Μαϊος 2019 02:05\nΤώρα βγάζουν και βίντεο ... με τον Πλαστήρα και τον Μπελογιάννη, με τον Βενιζέλο του ιδιώνυμου, με το γέρο Παπανδρέου του Δεκέμβρη του 44, με τον Άρη και το Μεταξά δικτάτορα\nΝα μη σκορπίσει η δυσαρέσκεια.\nΟ λαός μας έχει την ευκαιρία να τιμωρήσει με την ψήφο του την ΕΕ και τις πολιτικές της. Να τιμωρήσει τα κόμματα που στήριξαν τις κατευθύνσεις της για δεκαετίες ολόκληρες. Είναι αυτοί που προωθούσαν το Μάαστριχτ και τη συνθήκη της Λισσαβόνας στο όνομα της Ευρωενωσιακής ολοκλήρωσης. Που υπόσχονταν ότι η ΕΕ είναι απάνεμο λιμάνι στις φουρτούνες τότε της παγκοσμιοποίησης”.\nΑπό την πλευρά του ο υποψήφιος Δήμαρχος Πρέβεζας Σταύρος Αμάραντος ανέφερε: «Η πλατιά συμπόρευση με τη Λαική Συσπείρωση μπορεί να συμβάλλει στη διεύρυνση ενός ρεύματος απαλλαγής και απόρριψης των αυταπατών. Στο ξεπέρασμα του συμβιβασμού με τις μειωμένες απαιτήσεις και τα ψίχουλα θέτοντας στο προσκήνιο τις σύγχρονες ανάγκες.»\nΕνώ όλοι οι άλλοι μαζί ήταν απέναντι. Φορούν την προβιά του ανεξάρτητου ενώ στην ουσία είναι μέλη και στελέχη κομμάτων που κυβέρνησαν όλα αυτά τα χρόνια και έφτασαν τη χώρα εδώ που βρίσκεται σήμερα. Σε αγαστή συνεργασία με τις τελευταίες κυβερνήσεις κούρεψαν κοινωνικές κατακτήσεις δεκαετιών».\nΌλοι μαζί ξεπουλούν τα στρατόπεδα για να γίνουν Πεντάστερα Ξενοδοχεία, σχεδιάζουν την ιδιωτικοποίηση του παραλιακού μετώπου. Ενώ αδιαφορούν πλήρως για αντιπλημμυρικά έργα με αποτέλεσμα να πλημυρίζει ο Λούρος ποταμός, η Λάμαρη το Κανάλι και αλλού. Δε νοιάστηκαν αν ο Ωρωπός αργοπεθαίνει από καρκίνο αφού όλα τα σπίτια είναι γεμάτα αμίαντο».\nΚαταλήγοντας είπε: «Θα αγωνιστούμε να μειωθούν στα λαϊκά στρώματα τα ανταποδοτικά τέλη και να καταργηθούν στους ανέργους και τους άπορους. Θα πάρουμε πρωτοβουλίες να οργανωθούν οι υπηρεσίες του Δήμου για να βρίσκονται στο πλάι του δημότη. Δε θα ανεχθούμε άλλη μείωση προσωπικού. Δε θα επιτρέψουμε ο Δήμος να είναι πλασιέ εργολάβων. Θα ξαναοργανώσουμε και θα επανδρώσουμε το εργοτάξιο του Δήμου και να συντηρείται ο τεχνικός εξοπλισμός του. Θα είμαστε σε αγαστή συνεργασία με τους εργαζόμενους και το σωματείο τους που θα είναι η μεγάλη μας δύναμη.\nΟ λαός είναι ώρα να κάνει την πραγματική διαφορά μέσα από δυνάμωμα της δικής του πάλης μέσα από την αποφασιστική ενίσχυση και συμπόρευση με τα ψηφοδέλτια της Λαϊκής συσπείρωσης και του ΚΚΕ. Γιατί όσο περισσότεροι Δήμαρχοι, δημοτικοί και περιφερειακοί σύμβουλοι τόσο ισχυρότερη δύναμη στο πλάι του λαού. Είμαστε σε καλό δρόμο πάμε μπροστά και αποφασιστικά για την ανατροπή».\nΠερισσότερα σε αυτή την κατηγορία: « Την Τρίτη η ανοικτή προεκλογική συγκέντρωση της Λαϊκής Συσπείρωσης στην Πάργα Βουρεκάς: “Ναι σε αγώνα και στάση ΑΝΤΑΡΣΥΑΣ” - Νάνος: “Ρήξη και λαϊκή αποδέσμευση από την ΕΕ” (photos) »


FuzzyBIT - Υπηρεσίες\nΔιαδικτυακές Εφαρμογές\tΥλοποιήστε μαζί μας την διαδικτυακή σας ιδέα!\tΚατασκευή Ιστοσελίδων\tΣυνδυάζουμε την καλαισθησία με τις σύγχρονες τεχνικές κατασκευής ιστοσελίδας ή E-shop\tΕφαρμογές Μηχανογράφησης\tΗ FuzzyBIT αναλαμβάνει την δημιουργία λογισμικού σύμφωνα με τις ανάγκες και τις απαιτήσεις σας!\tData Mining\tΣχεδιάζουμε και να αναπτύσσουμε ευφυείς τεχνικές και συστήματα Data mining οποιασδήποτε κλίμακας\tΑρχικήΥπηρεσίες\nΗ FuzzyBIT δίνει έμφαση στην ποιότητα των υπηρεσιών της, συνδυάζοντας με επιτυχία την αξιοπιστία με την υψηλή απόδοση και το λογικό κόστος. Παράλληλα, εστιάζει κάθε της προσέγγιση στην σωστή και ολοκληρωμένη ενημέρωση του πελάτη, έτσι ώστε να μην υπάρχει καμία αμφιβολία για τις λεπτομέρειες κάθε υλοποίησης.\nΟι υπηρεσίες που προσφέρουμε μπορούν να διαχωριστούν στις παρακάτω γενικές κατηγορίες :\nΚατασκευή ιστοσελίδων - Διαφήμιση στο διαδίκτυο\nΑνάπτυξη εφαρμογών μηχανογράφησης (διαχείριση πελατών και αποθήκης)\nΕυφυή Συστήματα - Εφαρμογές Τεχνητής Νοημοσύνης - Data-mining\nΣυμβουλευτικές υπηρεσίες πληροφορικής και νέων τεχνολογιών\nΚατασκευή ΙστοσελίδωνΔιαδικτυακές ΕφαρμογέςΕφαρμογές ΜηχανογράφησηςData Mining - Ευφυή Συστήματα\tΔείγματα Ιστοσελίδων\tΠροσφορές\tΠελατολόγιο\tΕταιρία


Παρέμβαση εισαγγελέα για τις καταγγελίες σεξουαλικής παρενόχλησης ζητά ο πρύτανης του ΑΠΘ - Κοινωνία | News 24/7\nΠαρέμβαση εισαγγελέα για τις καταγγελίες σεξουαλικής παρενόχλησης ζητά ο πρύτανης του ΑΠΘ\nΟ πρύτανης του ΑΠΘ Νίκος Παπαϊωάννου MOTIONTEAM\nΟ πρύτανης Ν. Παπαϊωάννου τονίζει πως θα πρέπει να διερευνηθεί σε βάθος η υπόθεση, προκειμένου να αποδοθούν ευθύνες και να προστατευτούν οι καταγγέλλοντες, οι καταγγελλόμενοι αλλά και όλη η ακαδημαϊκή κοινότητα.\nnews247 18 Ιανουαρίου 2021 12:08\nTην παρέμβαση του εισαγγελέα για τις καταγγελίες σεξουαλικής παρενόχλησης σε βάρος φοιτητριών του Αριστοτελείου Πανεπιστημίου Θεσσαλονίκης από καθηγητές του ιδρύματος που είδαν το φως της δημοσιότητας θα ζητήσει ο πρύτανης Νίκος Παπαϊωάννου.\nΜιλώντας στη Voria.gr ο πρύτανης τονίζει πως θα πρέπει να διερευνηθεί σε βάθος η υπόθεση, προκειμένου να αποδοθούν ευθύνες εκεί που πραγματικά υπάρχουν και να προστατευτούν οι καταγγέλλοντες, οι καταγγελλόμενοι αλλά και όλη η ακαδημαϊκή κοινότητα, καθώς βάλλεται το κύρος και η αξιοπιστία της.\n«Θεωρώ ότι η ίδια η πολιτεία, το κράτος δικαίου, θα πρέπει να ευαισθητοποιηθεί, άρα σε κάθε περίπτωση θα ζητήσω την παρέμβαση των εισαγγελικών αρχών, έτσι ώστε να προστατευτεί –και μιλάω ως πατέρας, ως ακαδημαϊκός δάσκαλος, αλλά και θεσμικά ως πρύτανης- ο/η καταγγέλλων, ο/η καταγγελόμενος, αλλά και οι τρίτοι», δήλωσε ο πρύτανης και διευκρίνισε: «Αυτή τη στιγμή εσείς μπορεί να ξέρετε ονόματα. Αυτό όμως που βγαίνει προς τα έξω είναι καθηγητές της Φιλοσοφικής. Είναι ένας, είναι πολλοί; Άρα εγώ θα πρέπει επιπλέον να προστατεύσω τη μάζα. Άρα υπάρχει λόγος να παρέμβει εισαγγελέας. Γιατί, όταν αναπαράγονται ειδήσεις χωρίς ονόματα και μπαίνουν στο στόχαστρο συλλήβδην τμήματα ή σχολές, προφανώς πρέπει να παρέμβει εισαγγελέας».\nΟ κ. Παπαϊωάννου ανέφερε πως επειδή σήμερα η πρυτανεία τελεί υπό κατάληψη, δεν υπάρχει η δυνατότητα κατάθεσης επισήμου αιτήματος, κάτι που όμως θα γίνει άμεσα μόλις καταστεί εφικτό. Σε ό,τι αφορά πιθανή διενέργεια ΕΔΕ από τα θεσμικά όργανα του πανεπιστημίου εξήγησε ότι δεν υπάρχει τέτοια δυνατότητα, καθώς δεν υπάρχει επίσημη καταγγελία σε βάρος συγκεκριμένου ατόμου. «Για να γίνει ΕΔΕ πρέπει να ξέρεις ποιον να καλέσεις», ανέφερε και πρόσθεσε: «Η συγκεκριμένη υπόθεση πρέπει να φτάσει μέχρι το τέλος και γιατί υπάρχουν ζητήματα, τα οποία άπτονται της απαξίωσης του κάθε μέλους ΔΕΠ. Δυστυχώς δημιουργείται μία συνθήκη ανθρωποφαγίας, μέσα στην οποία μπορεί να χαθούν τα πραγματικά περιστατικά. Θέλει πολύ ισχυρή στήριξη αυτό που θα λεχθεί, για να μη γυρίσει μπούμερανγκ».\nΗ παλαιότερη ΕΔΕ\nΌπως αποκάλυψε ο πρώην πρύτανης του ΑΠΘ, καθηγητής Γιάννης Μυλόπουλος, για τον καθηγητή του τμήματος Ιστορίας Αρχαιολογίας, σε βάρος του οποίου φέρεται να στρέφονται οι καταγγελίες, είχε διενεργηθεί ΕΔΕ το 2013 για ανάλογη υπόθεση. «Υποθέτω ότι τα αρχικά που αναφέρονται στις πρόσφατες καταγγελίες αφορούν καθηγητή για τον οποίο είχαμε δεχτεί ανώνυμη καταγγελία. Παρότι συνήθως ανώνυμες καταγγελίες μπαίνουν στο συρτάρι, ανατέθηκε ο πειθαρχικός έλεγχος σε καθηγητή της Νομικής, ωστόσο τα στόματα ήταν κλειστά. Δεν είχε μιλήσει κανείς. Οι καθηγητές και οι φοιτητές είπαν ότι δεν ξέρουν τίποτα και η υπόθεση μπήκε στο αρχείο», είπε ο κ. Μυλόπουλος.\nΓια τη δεύτερη καταγγελία που αφορά καθηγητή Γεωλογίας του ίδιου πανεπιστημίου, ο πρόεδρος του τμήματος, Κώστας Παπαζάχος δήλωσε ότι έχει κινήσει όλες τις διαδικασίες, ώστε να ερευνηθεί η υπόθεση σε βάθος και να υπάρξει ηθική δικαίωση των θυμάτων. Μάλιστα, σχολίασε την ανάρτηση που έκανε πρώην φοιτήτρια στα μέσα κοινωνικής δικτύωσης στον απόηχο των αποκαλύψεων της Ολυμπιονίκη Σοφίας Μπεκατώρου, ζητώντας από οποιονδήποτε έχει στοιχεία να επικοινωνήσει μαζί του στο προσωπικό του τηλέφωνο.\n«Έχω προωθήσει το θέμα στις πρυτανικές αρχές που είναι κατά νόμο υπεύθυνες και περιμένω την περαιτέρω νομική, διοικητική και δικαστική διερεύνηση του θέματος», δήλωσε ο κ. Παπαζάχος.\nΠΕΡΙΣΣΟΤΕΡΑ: Σεξουαλική παρενόχληση, Βιασμός, Σοφία Μπεκατώρου, Θεσσαλονίκη\nΠαναθηναϊκός: Με φρεσκάρισμα στον "τελικό" με τον ΠΑΣ\nLIVE: Μπέρνλι - Λέστερ\nLIVE: Λειψία - Βόλφσμπουργκ


ΜΠΟΡΕΙΤΕ ΚΑΙ ΧΩΡΙΣ ΤΑ ΓΥΑΛΙΑ ΣΑΣ! – PreciousLife\nΜΠΟΡΕΙΤΕ ΚΑΙ ΧΩΡΙΣ ΤΑ ΓΥΑΛΙΑ ΣΑΣ!\nΑντισταθείτε στα συμπτώματα της πρεσβυωπίας εκπαιδεύοντας τον εγκέφαλό σας.\nΟλοι όμως; Εντελώς όλοι! Πιο όλοι δεν γίνεται, λένε οι επιστήμονες, επισημαίνοντας ότι η ασθένεια αφορά το 100% του πληθυσμού άνω των 50 ετών. Οπως όμως λέει και η λέξη, η πρεσβυωπία αφορά τους πρεσβύτερους. Είμαστε πρεσβύτεροι εμείς οι σαραντάρηδες; Ισως σήμερα που το προσδόκιμο επιβίωσης έχει αυξηθεί πάρα πολύ να μη θεωρούμαστε πρεσβύτεροι. Αλλά αν σκεφτείτε ότι στα μέσα του 19ου αιώνα το προσδόκιμο ζωής στην πολιτισμένη Ευρώπη δεν ξεπερνούσε τα 45 χρόνια, αντιλαμβάνεστε ότι η πρεσβυωπία ήταν όντως η νόσος των πρεσβύτερων. Πάντως η νόσος αρχίζει από πολύ νωρίς και κάνει ορατή την ύπαρξή της εκεί γύρω στα 42, λένε πάλι οι ειδικοί.\nΑνάμεσα όμως σε όλα αυτά τα δυσάρεστα που λένε οι ειδικοί υπάρχει και κάτι θετικό: μπορεί να μη γίνεται να αντισταθούμε στις συνέπειες του χρόνου στο μάτι μας, αλλά έχουμε έναν εγκέφαλο με αξιοσημείωτες ικανότητες και αυτόν μπορούμε να τον εκπαιδεύσουμε. Αυτό έκαναν με τη βοήθεια αμερικανών και ισραηλινών ερευνητών 30 εθελοντές που διεπίστωσαν ότι παρά την πρεσβυωπία τους δεν χρειάζονταν πια τα γυαλιά τους: ο εγκέφαλός τους μπορούσε να «βλέπει» χωρίς αυτά. Το «ΒΗΜΑScience» επικοινώνησε με τους ερευνητές προκειμένου να πληροφορηθούμε πώς θα μπορούσαμε να επιτύχουμε τα ίδια αποτελέσματα.\nΤο σκεπτικό των ερευνητών έχει ως εξής: στην πρεσβυωπία το οπτικό ερέθισμα που φθάνει στον φλοιό του εγκεφάλου περιορίζεται από την αδυναμία του ματιού που παύει πια να εντοπίζει λεπτομέρειες. Στους πρεσβύωπες, τόσο η οπτική οξύτητα όσο και η ευαισθησία στις αντιθέσεις είναι χαμηλότερες του κανονικού. Καθώς η αντίθεση είναι πολύ σημαντική για τη νευρική ανταπόκριση στον οπτικό φλοιό του εγκεφάλου, συνέπεια του «θαμπού» ερεθίσματος είναι η αδυνατισμένη και καθυστερημένη ανταπόκριση στον οπτικό φλοιό, πράγμα το οποίο οδηγεί σε μειωμένη ικανότητα αναγνώρισης των γραμμάτων και σε μειωμένες δυνατότητες ανάγνωσης. Τι θα γινόταν όμως αν μπορούσε κανείς να ενισχύσει τα νευρικά σήματα από τη θαμπή εικόνα του αμφιβληστροειδούς ή να τα κάνει να αξιοποιούνται πιο αποδοτικά από τον εγκέφαλο; Θα ήταν άραγε δυνατόν να αντισταθούμε ή τουλάχιστον να καθυστερήσουμε τα συμπτώματα της πρεσβυωπίας;\nΟι ερευνητές ετοίμασαν το εκπαιδευτικό υλικό (ένα είδος ασκήσεων με τη βοήθεια υπολογιστή, όπου ο ασθενής καλείται να «κυνηγά» κουκκίδες που μετατοπίζονται σε ένα φόντο που αλλάζει με αυξομειούμενη φωτεινότητα και αντίθεση) και ζήτησαν από τους 30 πρεσβύωπες εθελοντές να εξασκούνται για 30 λεπτά, τουλάχιστον τρεις φορές την εβδομάδα (σε διαφορετικές ημέρες). Μετά την παρέλευση τριών μηνών οι ικανότητες των εθελοντών μετρήθηκαν από τους ερευνητές με τις κλασικές μεθόδους που χρησιμοποιούνται διεθνώς.\nΕφημερίδα χωρίς γυαλιά!\nΠρώτη και σημαντική διαπίστωση ήταν ότι όλοι οι εθελοντές μπορούσαν να διαβάζουν την εφημερίδα χωρίς να χρειάζονται τα γυαλιά τους, κάτι που δεν τους ήταν δυνατόν πριν από την εκπαίδευση. Αντίθετα, μια μικρή ομάδα εθελοντών που δεν έκανε τις ασκήσεις και χρησιμοποιήθηκε για έλεγχο της διαδικασίας δεν είχε την ίδια τύχη. Επιπροσθέτως, φάνηκε ότι η εκπαίδευση είχε ως αποτέλεσμα και την αύξηση της ταχύτητας ανάγνωσης. Σύμφωνα με το άρθρο των ερευνητών στην επιθεώρηση «Scientific Reports», οι εθελοντές μπορούσαν να διαβάζουν κατά μέσον όρο 17 λέξεις το λεπτό περισσότερες από την προ εκπαίδευσης επίδοσή τους.\nΤο σημαντικό όμως είναι ότι η αύξηση των επιδόσεων των εθελοντών είχε να κάνει με τη βελτίωση της αντιληπτικής ικανότητας των εγκεφάλων τους και όχι με τη βελτίωση των επιδόσεων του ματιού τους. Για την ακρίβεια, οι επιδόσεις του ματιού δεν γίνεται να βελτιωθούν και είναι καταδικασμένες να πηγαίνουν από το κακό στο χειρότερο. «Τα αποτελέσματά μας καταδεικνύουν την απίστευτη ικανότητα του εγκεφάλου να αυξάνει την αποτελεσματικότητα της νευρικής επεξεργασίας έτσι ώστε να ξεθαμπώνει ένα θαμπό οπτικό ερέθισμα» σημειώνουν οι ερευνητές.\nΣύντομα, παιχνίδι «κατά της πρεσβυωπίας»\nΚαλά όλα αυτά, αλλά τι πιθανότητες έχουμε εμείς να ωφεληθούμε από τις παρατηρήσεις τους και πόσο άμεσα; Σύμφωνα με το άρθρο, θα χρειαστεί να πραγματοποιηθεί ευρύτερη κλινική δοκιμή για να επιβεβαιωθούν τα αποτελέσματα της πρώτης. Οπως όμως σημείωσε στο «ΒΗΜΑScience» ο δρ Uri Polat της Ιατρικής Σχολής του Πανεπιστημίου του Ισραήλ, «επειδή θέλαμε να είμαστε πάρα πολύ προσεκτικοί, επισημάναμε στο άρθρο μας ότι οι ομάδα ελέγχου της μελέτης ήταν πολύ μικρή. Ωστόσο όλοι γνωρίζουμε ότι η πρεσβυωπία δεν βελτιώνεται με το πέρασμα του χρόνου και για τον λόγο αυτόν πιστεύουμε ότι τα ευρήματά μας είναι μεγάλης στατιστικής σημασίας. Παρ’ όλα αυτά σχεδιάζουμε επιπρόσθετες μελέτες βασισμένες σε αυτή την τεχνολογία, καθώς πιστεύουμε ότι υπάρχουν και άλλες οπτικές παράμετροι που μπορούν να ενισχυθούν μέσω της ενίσχυσης της αντιληπτικής ικανότητας».\nΑν όλα πάνε κατ’ ευχήν, σύντομα θα μπορούμε όλοι να τύχουμε εκπαίδευσης αντίστοιχης με εκείνη των εθελοντών της μελέτης. «Ως επιστήμονες, εστιάζουμε στην έρευνα των υποκείμενων μηχανισμών αυτού του ενδιαφέροντος φαινομένου, της ενίσχυσης δηλαδή των διανοητικών ικανοτήτων μέσω της αντιληπτικής εκπαίδευσης. Αλλά, όπως πιθανώς θα έχετε δει και στο άρθρο μας, εγώ εμπλέκομαι και με μια εταιρεία η οποία αναπτύσσει μια εκπαιδευτική εφαρμογή για την πρεσβυωπία. Αυτή η εφαρμογή θα είναι διαθέσιμη για προσωπική χρήση στο εγγύς μέλλον».\nΓιατί παθαίνουμε πρεσβυωπία\n* Τα μάτια μας διαθέτουν την ικανότητα να εστιάζουν σε διαφορετικές αποστάσεις. Προκειμένου να εστιάσουμε κοντά, συσπάται ένας μυς (ακτινωτός μυς) και επιτυγχάνεται αύξηση της κυρτότητας του κρυσταλλοειδούς φακού του ματιού.\n* Η πρεσβυωπία οφείλεται στην απώλεια της ελαστικότητας του κρυσταλλοειδούς φακού του ματιού, ο οποίος όταν λειτουργεί κανονικά μας επιτρέπει να εστιάζουμε σε όλες τις αποστάσεις, φαινόμενο το οποίο οι οφθαλμίατροι περιγράφουν ως «προσαρμογή».\n* Αμεση συνέπεια της απώλειας της ελαστικότητας του κρυσταλλοειδούς φακού είναι η μείωση της ικανότητας προσαρμογής και η αδυναμία εστίασης σε κοντινές αποστάσεις.\n* Η μείωση της ικανότητας προσαρμογής είναι μια βαθμιαία διαδικασία η οποία αρχίζει από την πρώτη δεκαετία της ζωής, αλλά τα συμπτώματά της εμφανίζονται μετά την ηλικία των 40 ετών.\n* Σύμφωνα με πρόσφατους υπολογισμούς, ο αριθμός των ατόμων που πάσχουν από πρεσβυωπία σήμερα αγγίζει τα 1,2 δισεκατομμύρια, ενώ εκτιμάται ότι ο αριθμός αυτός θα προσεγγίσει τα 1,4 δισεκατομμύρια το 2020.\n* Σύμφωνα με την απογραφή του 2001, 4,3 εκατομμύρια έλληνες ήταν ηλικίας άνω των 45 ετών και ως εκ τούτου καθ’ οδόν προς την απόκτηση πρεσβυωπίας.\nPrevPreviousΙΣΧΥΡΟ ΠΑΥΣΙΠΟΝΟ ΑΠΟ ΤΗΝ ΜΑΥΡΗ ΜΑΜΠΑ\nNextΤΑ ΣΚΑΡΑΜΑΓΚΙΑ ΚΙ ΟΙ ΕΞΑΘΛΙΩΜΕΝΟΙ ΤΟΥ ΣΚΑΡΑΜΑΓΚΑ…Next


Σοκ με το έγκλημα στον Ερυθρό Σταυρό: Πώς ο 58χρονος σκότωσε τον ηλικιωμένο ασθενή με κορονοϊό - Policenews\nΣοκ με το έγκλημα στον Ερυθρό Σταυρό: Πώς ο 58χρονος σκότωσε τον ηλικιωμένο ασθενή με κορονοϊό\nΔεν χωράει ανθρώπινος νους το πρωτοφανές έγκλημα που σημειώθηκε στο νοσοκομείο «Ερυθρός Σταυρός», όπου 58χρονος ασθενής έβγαλε τον αναπνευστήρα από 76χρονο με κορονοϊό επειδή τον ενοχλούσε ο θόρυβος, οδηγώντας τον στον θάνατο\nΣύμφωνα με πληροφορίες, ο 58χρονος, αλβανικής καταγωγής, είχε εισαχθεί με κορονοϊό στον Ερυθρό Σταυρό πριν από μία εβδομάδα.\nΟι γιατροί, όπως γίνεται σε όλες τις περιπτώσεις, εξέτασαν το ιστορικό του και διαπίστωσαν ότι αντιμετώπιζε προβλήματα αλκοολισμού.\nΌταν αργά χθες το βράδυ βρέθηκε αποσωληνωμένος ο 76χρονος, δυο ψυχίατροι του νοσοκομείου εξέτασαν τον 58χρονο ο οποίος έκανε σαν να μην συμβαίνει τίποτα.\nΑστυνομικές πηγές αναφέρουν ότι φαινόταν ψύχραιμος και δήλωσε πως δεν ξέρει τίποτα για τον θάνατο του 76χρονου.\nΠληροφορίες αναφέρουν ότι ο 58χρονος νοσούσε μεν από κορονοϊό, ωστόσο η κατάσταση της υγείας του ήταν πολύ καλή. Από την ψυχιατρική εξέταση δεν διαπιστώθηκε ότι αντιμετωπίζει ψυχολογικά προβλήματα. Σύμφωνα με πληροφορίες, τα κρεβάτια των δύο ασθενών ήταν δίπλα – δίπλα σε απόσταση περίπου 1,5 μέτρου. Ο 76χρονος δεν νοσηλευόταν σε ΜΕΘ λόγω έλλειψης.\nΜέχρι αυτή την ώρα αστυνομικοί με ειδικές στολές συνεχίζουν την έρευνα στο θάλαμο του νοσοκομείου όπου έγινε το έγκλημα.\nΤο θύμα, 76 ετών, είχε βαριά υποκείμενα νοσήματα. Διασωληνώθηκε στις 5 Απριλίου και κατέληξε χθες βράδυ, λίγο μετά τα μεσάνυχτα. Ήταν διασωληνωμένος σε απλό θάλαμο, με παρακολούθηση από μόνιτορ και στην πλατφόρμα του ΕΚΑΒ για ΜΕΘ.\nΧθες βράδυ, το μόνιτορ έδωσε συναγερμό και οι δύο δευτερεύουσες γιατροί πήγαν στο θάλαμο. Είδαν ευθεία γραμμή τις ζωτικές λειτουργίες και ξεκίνησαν ΚΑΡΠΑ. Ο χώρος ήταν αναστατωμένος. Ο αναπνευστήρας βρισκόταν εκτός μπρίζας και αναποδογυρισμένος. Λειτουργούσε με την μπαταρία του, αλλά ο σωλήνας οξυγόνου είχε αφαιρεθεί από τον ασθενή.\nΠαρά τις προσπάθειες των γιατρών ο ασθενής δεν τα κατάφερε και οι γιατροί βλέποντας το χώρο ειδοποίησαν τη διοίκηση και εκλήθη η Αστυνομία.\nΓια την υπόθεση διενεργείται προανάκριση από την Ασφάλεια Αθηνών για να διαπιστωθεί τι ακριβώς έχει συμβεί.


11 πεποιθήσεις που μας κάνουν δυσλειτουργικούς και δυστυχισμένους | Αυτεπίγνωση\nΝα λοιπόν 11 παράλογες ιδέες που εντόπισε ο Albert Ellis (ένας από τους ιδρυτές του Γνωσιακού Συμπεριφοριστικού μοντέλου) οι οποίες σύμφωνα με τον ίδιο αποτελούν τις αιτίες των συναισθηματικών διαταραχών:\n1) Είναι απολύτως απαραίτητο να αγαπιέται και να εκτιμάται κανείς από κάθε σημαντικό πρόσωπο στο περιβάλλον του.\n2) Για να αξίζει κάποιος θα πρέπει να είναι ικανός, επαρκής και επιτυχής σε όλα.\n3) Μερικοί άνθρωποι που μας έχουν δυσαρεστήσει είναι κακοί και γι' αυτό πρέπει να τιμωρούνται.\n4) Είναι τρομερά καταστροφικό να μη γίνονται τα πράγματα όπως τα θέλει κανείς.\n5) Η δυστυχία είναι αποτέλεσμα εξωτερικών παραγόντων, τα οποία ο άνθρωπος δεν μπορεί να ελέγξει.\n6) Εάν κάτι είναι επικίνδυνο ή βλαβερό, αυτό πρέπει συνέχεια να απασχολεί τη σκέψη του ανθρώπου.\n7) Είναι πιο εύκολο να αποφεύγει κανείς τις δυσκολίες και την προσωπική ευθύνη, παρά να τις αντιμετωπίζει κατά πρόσωπο.\n8) Οι άνθρωποι είναι απαραίτητο να έχουν πάντα την υποστήριξη ενός ισχυρότερου για να είναι επιτυχείς.\n9) Οι προηγούμενες εμπειρίες και τα γεγονότα στη ζωή ενός ατόμου καθορίζουν την τωρινή του συμπεριφορά και δεν μπορούν να αλλάξουν.\n10) Πρέπει να ασχολούμαστε και να στεναχωριόμαστε με τα προβλήματα των άλλων.\n11) Υπάρχει πάντοτε μία σωστή απάντηση, και είναι καταστροφικό εάν κάποιος δεν την ξέρει.


Στη «θερμική νησίδα» της Κυψέλης | Η ΚΑΘΗΜΕΡΙΝΗ\nΣτη «θερμική νησίδα» της Κυψέλης\n«Θυμάσαι να έκανε παλιά τόση ζέστη; Θυμάσαι να λιώναμε πρωί-βράδυ;» Νυχτερινή συζήτηση στο μπαλκόνι πριν από μερικές μέρες. Φυσάει λίβας. Αυτός ο ξηρός, θερμός, αφόρητος, σχεδόν αμείλικτος άνεμος που δυσκολεύει την ανάσα και κάνει τα ρούχα να γίνονται ένα με το δέρμα. Δεν βρισκόμαστε σε μια παραθαλάσσια περιοχή –όχι ότι θα ήταν πολύ καλύτερα, ίσως βοηθούσε κάπως την ψυχολογία–, αλλά στο κέντρο της Αθήνας, στο καμίνι της Κυψέλης.\nΣκέφτομαι προτού απαντήσω: Hταν καλύτερα τη δεκαετία του ’80 ή του ’90, ή ψηνόμασταν με τον ίδιο τρόπο; Θυμάμαι υψηλές θερμοκρασίες, θυμάμαι μέρες δύσκολες στην καρδιά του καλοκαιριού, δεν θυμάμαι τον φρικτό καύσωνα του ’87 με τους εκατοντάδες νεκρούς και το θερμόμετρο που είχε αγγίξει τους 44° C αλλά τις έντονες συζητήσεις γύρω απ’ αυτόν και τα δραματικά πρωτοσέλιδα στις εφημερίδες που έφερνε ο μπαμπάς στο σπίτι. «Θερίζει η λάβρα». Ναι, ζούσαμε και τότε καύσωνες, αλλά ήταν πιο σπάνιοι και σίγουρα πολύ μικρότερης διάρκειας.\nΟι νύχτες μας, όμως, είχαν κατά κανόνα μια επιείκεια. Το θυμάμαι καλά αυτό. Και μάλλον στις νύχτες βρίσκεται σήμερα η μεγάλη διαφορά σε σχέση με το παρελθόν αλλά και η μεγάλη ανησυχία για το μέλλον. «Oταν έχουμε φαινόμενα καύσωνα, μεγάλη σημασία δεν έχουν μόνον οι ανώτερες θερμοκρασίες κατά τις μεσημεριανές ώρες, εάν δηλαδή το θερμόμετρο θα πιάσει σαραντάρια, αλλά και πόσο θα πέσει η θερμοκρασία το βράδυ, έτσι ώστε να μπορέσουν οι οργανισμοί να ανακάμψουν», διαβάζω σε πρόσφατο ρεπορτάζ της «Κ». «Η Εθνική Μετεωρολογική Υπηρεσία θεωρεί πως έχουμε καύσωνα όταν η υψηλότερη θερμοκρασία είναι άνω των 39° C και η ελάχιστη δεν πέσει τη νύχτα κάτω από τους 26° C. Δυστυχώς, σε περιπτώσεις θερμών κυμάτων οι μεγάλες πόλεις, όπως η Αθήνα, υποφέρουν από υψηλές νυχτερινές θερμοκρασίες, οι οποίες μπορεί να φτάνουν και τους 30° C».\nΔεν μας έφταναν οι καυτές –κυριολεκτικά– νύχτες που πολλαπλασιάζονται τα τελευταία χρόνια στην Αθήνα, έχουμε και τις «θερμικές νησίδες», το φαινόμενο δηλαδή κατά το οποίο η θερμοκρασία σε μια πυκνοδομημένη περιοχή είναι μεγαλύτερη από γειτονικές περιοχές. Στις υπερδομημένες, τσιμεντοποιημένες γειτονιές του κέντρου, λ.χ., με τα χιλιάδες αυτοκίνητα και τα αναρίθμητα κλιματιστικά, οι θερμοκρασίες σκαρφαλώνουν στα ύψη.\nΔεν χρειάζεται να «ταξιδέψουμε» μέχρι τον Καναδά των 49° C για να συνειδητοποιήσουμε ότι αγριεύει η κλιματική αλλαγή. Δεν χρειάζεται ούτε μέχρι τη δυτική Γερμανία να φτάσουμε, που θρηνεί τους νεκρούς της από τις πρωτοφανείς πλημμύρες. Μια βραδιά Ιουλίου με 30° C και λίβα στη «θερμική νησίδα» της Κυψέλης είναι αρκετή. Οι τελευταίες αθηναϊκές μέρες ήταν καλύτερες, είχε μια κάπως φυσιολογική ζέστη. Από την ερχόμενη Τρίτη αναμένεται νέος καύσωνας. Και, σύμφωνα με τις προβλέψεις, θα έχει διάρκεια.\nΕμβόλια και στήριξη


Ήταν 28 Φεβρουαρίου το 1939 όταν η Mildred Bailey η δημοφιλής Αμερικανίδα τραγουδίστρια της jazz κατά την δεκαετία του 30΄ που έμεινε στην ιστορία σαν The Rockinʼ Chair Lady και Mrs. Swing ηχογραφεί το Downhearted Blues με τους John Kirby Sextet.\nΟ περκασιονίστας Willie Bobo γεννήθηκε το 1934 στη Νέα Υόρκη ο οποίος έγινε γνωστός ιδιαίτερα στην latin jazz και στην Afro‐Cuban jazz.\nΟ Svend Asmussen γεννήθηκε στην Κοπεγχάγη το 1916. Είναι ένας βιολιστής της jazz και ξεκίνησε τα μαθήματα βιολιού σε ηλικία 7 χρονών. Στην ηλικία των 16 ακούει για πρώτη φορά βιολί jazz από τον μεγάλο Joe Venuti και από τότε προσπαθεί μιμηθεί το παίξιμο του. Μετά ξεκίνησε να δουλεύει επαγγελματικά στα 17 του και αφήνοντας πίσω του τις μέχρι τότε γνώσεις του για το βιολί, η jazz του ανοίγει το δρόμο να συνεργαστεί σχεδόν με όλους τους μεγάλους του είδους.


Η Ισπανική ή Κλασική κιθάρα\nΗ κιθάρα είναι προφανώς το πλέον ολοκληρωμένο όργανο που σχεδιάστηκε ποτέ. Από τις αυλές της Ισπανίας του 16ου αιώνα και της Ελισαβετιανής Αγγλίας, τα σημερινά "γκέτο" της Βραζιλίας, μέχρι τις σύγχρονες αίθουσες ηχογραφήσεων, η κιθάρα επιβιώνει και ευημερεί. Κανένα άλλο όργανο δεν είχε ποτέ τη δύναμη να ενώνει τους ανθρώπους με τέτοιον τρόπο και οι μεγάλοι σύγχρονοι κιθαρίστες - οι κλασικοί δάσκαλοι Τζων Ουίλιαμς και Τζούλιαν Μπριμ και οι θρύλοι του ροκ Τζίμι Χέντριξ, Μαρκ Νόπφλερ και Έρικ Κλάπτον - εξακολουθούν να προσελκύουν τους ανθρώπους στην ίδια διαχρονική παράδοση.\nΗ κιθάρα έχει υποστεί πολλές αλλαγές προτού φθάσει στις Λες Πολ, τις Στρατοκάστερ και τις Γκίμπσον που τώρα πια επιθυμούν να αποκτήσουν όλοι οι κιθαρίστες του ροκ σε ολόκληρο τον κόσμο. Παρόλα αυτά παραμένει βασικά το ίδιο όργανο με το οποίο οι ανδαλουσιανοί χόρευαν Φλαμένκο στους λόφους της Νότιας Ισπανίας.\nΤο όργανο αυτό είναι ένα αριστούργημα σχεδιαστικής απλότητας, μολονότι για να κατασκευαστούν οι καλύτερες ακουστικές κιθάρες απαιτούνται εκατοντάδες ώρες και για να αγοραστούν, πολύ μεγάλα ποσά. Στις ιδανικές περιπτώσεις, η πλάτη και τα πλάγια πρέπει να κατασκευάζονται από το καλύτερο ξύλο τριανταφυλλιάς, το καπάκι από ερυθρελάτη, η ταστιέρα από έβενο, το μπράτσο από μαόνι και οι έξι χορδές από ένα συνδυασμό ατσαλιού και νάιλον. Αλλά η κιθάρα είναι βασικά ένα όργανο που παίζεται σε φιλικές συντροφιές και υπάρχουν εξαιρετικές κατασκευαστικές παραλλαγές με φθηνότερα υλικά που προσφέρουν εκατοντάδες ώρες ευχαρίστησης.\nΟι δυνατότητες της κιθάρας είναι εκπληκτικές. Τα αποτελέσματα που επιτυγχάνουν οι μεγάλοι κιθαρίστες με το όργανο αυτό είναι απίστευτα. Παρατηρήστε τη δεξιοτεχνία με την οποία κινούνται τα δάχτυλά τους σαν αστραπή πάνω στα τάστα, παράγοντας ένα μοναδικό φάσμα ήχων. Ακούστε τα έργα των μεγάλων Ισπανών συνθετών και ανακαλύψτε τη μουσική που φέρνει εικόνες των ταυρομάχων, των λόφων και των οροπεδίων της Νότιας Αμερικής και πάνω από όλα τους χορευτές του Φλαμένκο στους ηλιόλουστους λόφους της Ανδαλουσίας.\nΠώς λειτουργεί η κιθάρα\nΗ ισπανική ή κλασική κιθάρα έχει έξι χορδές. Κανονικά υπάρχουν είκοσι τάστα που παρέχουν ένα πλήρες φάσμα τεσσάρων οκτάβων και πλέον. Οι χορδές που πλήττονται με τα δάχτυλα άλλοτε μια μια κι άλλοτε περισσότερες μαζί ως συγχορδίες δονούνται και αντηχούν μέσω του ηχείου. Ο ήχος της ηλεκτρικής κιθάρας εξαρτάται αποκλειστικά από την ηλεκτρονική ενίσχυση, ενώ η Ισπανική κιθάρα εξαρτάται μόνο από τη δύναμη με την οποία πλήττονται οι χορδές.\nΚΙΘΑΡΑ ΜΟΥΣΙΚΑ ΟΡΓΑΝΑ


Mimbres Valley Brewing Co., Deming - Κριτικές εστιατορίων - TripAdvisor\nDeming: Όλα τα εστιατόρια Deming: Δημοφιλείς κουζίνες\nΗνωμένες Πολιτείες Νέο Μεξικό Deming Εστιατόρια σε Deming Mimbres Valley Brewing Co.\n200 S Gold Ave, On the corner of Gold and Spruce street., Deming, NM 88030-3706+1 575-544-2739Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 28 κριτικέςΕξαιρετικό35%Πολύ καλό28%Μέτριο17%Ανεπαρκές3%Πολύ κακό17%Ώρες εστιατορίου Δευ - Παρ11:00 - 20:00Σαβ11:00 - 21:00Αναλυτικό ωράριο ΚΟΥΖΙΝΕΣ Αμερικανική ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 200 S Gold Ave, On the corner of Gold and Spruce street., Deming, NM 88030-3706Όλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι γερμανικό; Ναι Όχι Άγνωστο Αυτό το εστιατόριο είναι για πίτσα;Ναι Όχι Άγνωστο Αυτό το μέρος είναι παμπ;Ναι Όχι Άγνωστο Αυτό το εστιατόριο σερβίρει φαγητό τύπου μπαρ/παμπ;Ναι Όχι Άγνωστο Αυτό το εστιατόριο διαθέτει τηλεόραση;Ναι Όχι Άγνωστο Αυτό το εστιατόριο έχει σερβιτόρους και σερβιτόρες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Deming: Περισσότερα εστιατόρια σε αυτή τη γειτονιά Βαθμολογία ταξιδιωτών Εξαιρετικό2Πολύ καλό1Μέτριο2Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (5)Αγγλικά (28)Γλώσσα Ελληνικά (5)Αγγλικά (28)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmurphey1030tennessee4020Η κριτική γράφτηκε 23 Απριλίου 2014 Εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιIhearttraveling01Las Cruces, Νέο Μεξικό8756Η κριτική γράφτηκε 30 Απριλίου 2013 ΕντάξειΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιtraveler092006USA322116Η κριτική γράφτηκε 12 Σεπτεμβρίου 2012 Μέτριο μπύρα και φαγητό, εξαιρετικό σέρβιςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιZia_Angelina469166Η κριτική γράφτηκε 16 Αυγούστου 2012 μικρό διαμάντιΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιClimby3Η κριτική γράφτηκε 30 Ιουνίου 2012 quenches τη δίψα σαςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Στην περιοχή Κοντινά εστιατόριαForghedaboudit304 κριτικές 0,24 χλμ μακριά Irma's Restaurant214 κριτικές 0,14 χλμ μακριά Si Senor194 κριτικές 0,16 χλμ μακριά Marie's Italian Grill97 κριτικές 0,14 χλμ μακριά Κοντινά αξιοθέαταDeming Luna Mimbres Museum210 κριτικές 0,21 χλμ μακριά Luna Rossa Winery36 κριτικές 5,19 χλμ μακριά Marshall Memorial Library10 κριτικές 0,37 χλμ μακριά Deming Arts Center8 κριτικές 0,09 χλμ μακριά Βελτίωση αυτής της καταχώρισης\n200 S Gold Ave, On the corner of Gold and Spruce street., Deming, NM 88030-3706 Τοποθεσία:


Ημέρα δωρεάν μαθημάτων στο Gaz Symphony Studio! (02/11/2014)\nποιος: Δωρεάν Μαθήματα στο Gaz Symphony Studio\nπότε: 02/11/14 10:30\nπου: Gaz Symphony Studio\nάλλα: Την πρώτη Κυριακή του Νοεμβρίου όλα μας τα μαθήματα είναι ανοιχτά/ δωρεάν. Σας περιμένουμε για να γνωριστούμε και να δοκιμάσετε τα μαθήματα της δικής σας επιλογής.\nΗμέρα δωρεάν μαθημάτων στο Gaz Symphony Studio!\nΤην πρώτη Κυριακή του Νοεμβρίου όλα μας τα μαθήματα είναι ανοιχτά/ δωρεάν. Σας περιμένουμε για να γνωριστούμε και να δοκιμάσετε τα μαθήματα της δικής σας επιλογής.\nΤην Κυριακή 2 Νοεμβρίου 2014 ξεκινάμε από το πρωί στις 10:30 μέχρι το βράδυ στις 22:00\nΠρόγραμμα Κυριακής 2/11/14:\n10:30 - 11:45 ΛΙΛΑ ΧΡΟΝΗ - KRIPALU YOGA\n12:00 - 13:15 ΜΑΙΡΗ - ΦΩΦΗ ΑΝΕΣΤΟΥ- ΣΥΓΧΡΟΝΟΣ ΧΟΡΟΣ\n13:30 - 14:45 ΜΑΡΙΝΑ ΜΑΥΡΟΓΕΝΗ - ΣΥΓΧΡΟΝΟΣ ΧΟΡΟΣ\n15:00 - 16:15 ΙΩΑΝΝΑ ΒΑΣΙΛΑΚΟΠΟΥΛΟΥ - HATHA YOGA FLOW\n16:30 - 17:45 ΔΗΜΗΤΡΗΣ ΖΟΥΡΑΣ - TAI CHI CHUAN\n18:00 - 19:15 ΚΑΤΕΡΙΝΑ ΦΩΤΗ - ΣΥΓΧΡΟΝΟΣ ΧΟΡΟΣ\n19:30 - 20:45 ΕΥΗ ΣΟΥΛΗ - ΣΥΓΧΡΟΝΟΣ ΧΟΡΟΣ\n21:00 - 22:15 ΘΑΛΕΙΑ ΔΗΤΣΑ - ΑΥΤΟΣΧΕΔΙΑΣΜΟΣ\nGaz Symphony Studio, Αριστοφάνους 1 Πλ. Ψυρρή, 3ος όροφος, Μετρό Μοναστηράκι.\nΓια οποιαδήποτε πληροφορία μπορείτε να μας βρείτε στα 210 3211124, 6944 455072\nΑριστοφάνους 1 Πλ. Ψυρρή, 3ος όροφος, Μετρό Μοναστηράκι\nGaz Symphony Studio δωρεάν μαθήματα


Κιτ αύξησης της ισχύος για το νέο Mazda MX-5 - AutoGreekNews\nΑρχική » Κιτ αύξησης της ισχύος για το νέο Mazda MX-5\nΚιτ αύξησης της ισχύος για το νέο Mazda MX-5\nΗ βρετανική εταιρεία βελτιώσεων BBR, η οποία ειδικεύεται στις αναβαθμίσεις των μοντέλων της Mazda, παρουσιάζει δύο νέα κιτ αύξησης της ισχύος για το νέο Mazda MX-5, στην έκδοση με τον 2.0 λτ. Skyactiv-G κινητήρα. Το μηχανικό αυτό σύνολο αποδίδει από το εργοστάσιο 184 ίππους στις 7.000 σ.α.λ. και 205 Nm ροπής στις 4.000 σ.α.λ., ενώ προσφέρει επιτάχυνση από 0-100 χλμ./ώρα σε 6,5 δλ. και τελική ταχύτητα 219 χλμ./ώρα.\nΔείτε ακόμη: Τα χαρακτηριστικά του επαναστατικού Skyactiv-X μοτέρ της Mazda\nΜετά από δοκιμές στο δυναμόμετρο αλλά και στους δρόμους, η BBR εξέλιξε τα κιτ Super 200 και Super 220. Στο πρώτο οι αλλαγές περιλαμβάνουν νέο σύστημα ανοξείδωτης εξάτμισης, νέο σύστημα εισαγωγής και φίλτρο αέρα, καθώς και επαναπρογραμματισμό του εγκεφάλου. Η ισχύς αυξάνεται στους 202 ίππους στις 7.300 σ.α.λ. και η ροπή στα 224 Nm στις 3.950 σ.α.λ. Η τιμή του πακέτου ανέρχεται στις 1.445 λίρες Αγγλίας (1.622 ευρώ) χωρίς φόρους.\nΤο κιτ Super 220 επιπλέον νέους εκκεντροφόρους επικεφαλής, ελατήρια και συγκρατήρες βαλβίδων. Η ισχύς ανεβαίνει στους 221 ίππους και η ροπή τα 225 Nm μεταξύ 3.500 – 7.500 σ.α.λ. Το κόστος της μετατροπής ανέρχεται στο ποσό των 2.895 λιρών χωρίς φόρους (3.248 ευρώ).\nTags: Mazda MX-5 maz\nΜέχρι πότε θα είναι στη μόδα τα SUV; Πώς στέκεται η νέα Toyota Supra απέναντι στην παλιά;


Απαιτήσεις χρέους | Economy Today\nΑπομένει να δούμε πώς θα αντιδράσει η κυπριακή οικονομία τον επόμενο χρόνο, καθώς η οικονομική ανθεκτικότητα της Κύπρου θα δοκιμαστεί.\nΤου Μενέλαου Πουλλή*\nΗ πανδημία του κορωνοϊού αποδιοργάνωσε τόσο την οικονομική δραστηριότητα όσο και τα δημόσια οικονομικά στην Κύπρο. Τα προληπτικά μέτρα και τα μέτρα περιορισμού (lockdown) που τέθηκαν σε ισχύ ως εργαλεία για την αντιμετώπιση της πανδημίας επηρέασαν την οικονομία.\nΓια να καταπολεμήσει τον αντίκτυπο της πανδημίας, η κυβέρνηση στράφηκε προς τις διεθνείς αγορές για να αντλήσει κεφάλαια. Ο κύριος στόχος της κυπριακής κυβέρνησης ήταν να ελαχιστοποιήσει τον αντίκτυπο που θα είχε η πανδημία στην οικονομική ανάπτυξη, να συγκρατήσει την ανεργία και να διαφυλάξει τη μακροοικονομική σταθερότητα. Οι ανάγκες χρηματοδότησης θα κυμαίνονται μεταξύ 6% και 11% του ΑΕΠ κατά την τριετία. Σύμφωνα με το Υπουργείο Οικονομικών, οι ακαθάριστες χρηματοοικονομικές ανάγκες προβλέπεται να είναι 2,3 δισ. ευρώ το 2021, 2,1 δισ. ευρώ το 2022 και 1,4 δισ. ευρώ το 2023.\nΗ κύρια πηγή δανεισμού για τις χρηματοδοτικές ανάγκες θα συνεχίσουν να είναι τα ευρωπαϊκά μεσοπρόθεσμα ομόλογα (EMTN). Μέσω του EMTN, η κυβέρνηση είναι σε θέση να προσελκύσει διεθνείς επενδυτές. Οι επενδυτές της εγχώριας αγοράς θα αποτελέσουν επίσης πηγή χρηματοδότησης της Δημοκρατίας. Επίσης, στο οπλοστάσιο της κυβέρνησης ως πρόσθετα εργαλεία είναι τα ομόλογα που εκδίδονται σε ιδιώτες επενδυτές, τα βραχυπρόθεσμα γραμμάτια δημοσίου και δάνεια από διεθνείς τράπεζες για χρηματοδότηση έργων.\nΔείκτης χρέους προς το ΑΕΠ\nΠαρά την αύξηση του δείκτη χρέους προς το ΑΕΠ, οι ευνοϊκές συνθήκες χαμηλών επιτοκίων και το κλίμα επιθυμίας για επιπρόσθετο πιστωτικό κίνδυνο από τους συμμετέχοντες στην αγορά συνέβαλαν στη μείωση του κόστους χρηματοδότησης για την Κύπρο. Το μέσο σταθμικό κόστος του δημόσιου χρέους μειώθηκε σε ιστορικά χαμηλά επίπεδα, στο 1,8% (κατά προσέγγιση) το 2020.\nΤο Υπουργείο Οικονομικών προβλέπει επί του παρόντος ότι το έλλειμμα του προϋπολογισμού για το 2021 θα κυμανθεί μεταξύ 2,7% και 3%. Για τον δείκτη χρέους προς ΑΕΠ το 2021 αναμένεται μείωση σε επίπεδα μεταξύ 111% και 113%. Το κόστος του χρέους αναμένεται να μειωθεί περαιτέρω, καθώς η κυβέρνηση θα αναχρηματοδοτεί και θα αντικαθιστά το χρέος με σχετικά λιγότερο ακριβό χρέος, λόγω των ευνοϊκών συνθηκών της αγοράς.\nΤο 2020 η μακροπρόθεσμη πιστοληπτική ικανότητα χρέους διατηρήθηκε από τους διεθνείς οίκους αξιολόγησης. Η βελτίωση της πιστοληπτικής ικανότητας για την κυβέρνηση τα τελευταία χρόνια, σε συνδυασμό με τη διατήρηση του επενδυτικού βαθμού από τους κύριους διεθνείς οίκους αξιολόγησης, είναι καλοί παράγοντες για πρόσβαση στις διεθνείς αγορές. Μέχρι τον Φεβρουάριο του 2020, το πιστωτικό περιθώριο (credit margin spread) του 10ετούς ομολόγου συνέχισε την πτωτική του τάση.\nΩστόσο, η αύξηση του δείκτη χρέους προς το ΑΕΠ που αναφέρθηκε παραπάνω, οι προκλήσεις που θα αντιμετωπίσουν οι τράπεζες με πιθανή αύξηση των μη εξυπηρετούμενων δανείων, οι μειωμένες αναμενόμενες αφίξεις τουριστών και η γενική οικονομική επιδείνωση μεσοπρόθεσμα ασκούν μεγαλύτερη πίεση στα στοιχεία αξιολόγησης της πιστοληπτικής ικανότητας. Απομένει να δούμε πώς θα αντιδράσει η κυπριακή οικονομία τον επόμενο χρόνο, καθώς η οικονομική ανθεκτικότητα της Κύπρου θα δοκιμαστεί.\n* Ταμίας Δ.Σ. CFA Society Cyprus\n02.05.2021 - Μενέλαος Πουλλής\nΕπιπτώσεις στην πραγματική οικονομία


Home 0004 - ΒΙΒΛΙΑ Σας Προτείνουμε Το Βιβλίο Του Γεωργίου Κηπιώτη ( Ένας Φίλος Των Παιδιών )\nΘεωρώ σχεδόν απίθανο κάποιος ο οποίος αντικρύζει το συγκεκριμένο βιβλίο να θεωρήσει πως είναι κάτι το οποίο θα λαχταρούσε να διαβάσει. Ο τίτλος, παρότι ακριβέστατος ως προς την περιγραφή της κεντρικής μορφής του βιβλίου είναι συνάμα παραπλανητικός μιας και δεν υπονοεί καν το πόσο πολύπλευρη είναι αυτή η προσωπικότητα, και ως εκ τούτου τα πόσα άκρως ενδιαφέροντα ζητήματα πραγματεύεται το πόνημα αυτό των Ρόμβου, Μιντιλού και Κηπιώτη.\nΑκόμη κι αν κάποιος δεν σταθεί στον τίτλο και το φυλλομετρήσει, πιθανώς να διστάσει μπροστά στις αμέτρητες σελίδες της καθαρεύουσας. Κι όμως, οι συγγραφείς συνέθεσαν με τέτοιο τρόπο τα αρχειακά τεκμήρια ούτως ώστε το βιβλίο να έχει ροή και ρυθμό.\nΜάλιστα η εναλλαγή των ζητημάτων τα οποία πραγματεύεται το κάθε κεφάλαιο, σε συνδυασμό με τα αναστοχαστικά δοκίμια του Ρόμβου, κρατάει αμείωτο το ενδιαφέρον του αναγνώστη.\nΗ προσφορά του Τέου Ρόμβου στην σύγχρονη ελληνική λογοτεχνία είναι αδιαμφισβήτη, τουλάχιστον για όσους τον διαβάζουν. Στο προηγούμενό του βιβλίο, το Γεώργιος Νέγρος:\nΟ τίγρης του Αιγαίου απέδειξε πως εάν δεν γινόταν ένας εξαιρετικός συγγραφέας θα μπορούσε να γίνει ένας εξίσου εξαιρετικός ιστορικός γλωσσολόγος, επανασυνθέτοντας την γλώσσα του Αιγαίου κατά τον 19ο αιώνα με τέτοιο τρόπο ούτως ώστε θα μπορούσε εύκολα να μας πείσει ότι πρόκειται για τα χειρόγραφα κάποιου που ανευρέθησαν κάπου στη Σύρα, όπως έγινε με το αρχείο του Κηπιώτη.\nΑυτό το τελευταίο αποτέλεσε άλλωστε την αφορμή αλλά και το υλικό για το παρόν βιβλίο. Σε αυτό ο Ρόμβος και η Μιντιλού μας παρέχουν επί της ουσίας δυο βιβλία κι όχι ένα.\nΟι συγγραφείς μέσω της αρχειακής σταχυολόγησης μας παρέχουν ένα συνεκτικό ιστορικό αφήγημα. Αυτό αποτελεί την πορεία της ζωής του Γεωργίου Κηπιώτη, ή καλύτερα αυτό της νεώτερης Ελλάδας μέσω της ζωής του Κηπιώτη.\nΟ Κηπιώτης, θεολόγος αλλά κυρίως γυμναστής, ευφορούμενος από τον ελληνικό μεγαλοϊδεατισμό—τον εθνικισμό δηλαδή του τέλους του 19ου και των αρχών του 20ου αιώνα—προκειμένου να υπηρετήσει τις ιδέες του ταξίδεψε και τοποθετήθηκε σε μια σειρά από περιοχές της οθωμανικής αυτοκρατορίας προκειμένου να αφυπνίσει εθνικά τους εκεί πληθυσμούς.\nΕν τέλει, από μια σειρά από συγκυρίες, σχετιζόμενες και με τις πολιτικές εξελίξεις και τον εθνικό διχασμό—καθότι δεδηλωμένος Βενιζελικός—βρέθηκε στη Σύρο όπου και παρέμεινε επί της ουσίας μέχρι το τέλος της ζωής του. Ο Κηπιώτης υπήρξε ιδεολόγος, φυσιολάτρης, και αφοσιωμένος στη νέα γενιά. Την τελευταία την υπηρέτησε ως γυμναστής, δάσκαλος, πρόσκοπος, αλλά κυρίως ως φίλος.\nΜέσα από τα κείμενά του, την αλληλογραφία του με συγγενείς και φίλους, πολλοί εκ των οποίων ήταν μαθητές του ή πρόσκοποί του, παρακολουθούμε την κοινωνική και ιστορική εξέλιξη της νεώτερης Ελλάδας αλλά και της Ευρώπης, τις επιδράσεις των πολέμων και των οικονομικών κρίσεων στην Ελληνική, αλλά όχι μόνο,\nΠαρακολουθούμε λ.χ. την γεωγραφική ανάπτυξη του Ελληνικού κράτους μέσω των Βαλκανικών πολέμων αλλά και την συρρίκνωσή του μετά την αποτυχημένη ιμπεριαλιστική εκστρατεία της δεκαετίας του '20. Βλέπουμε τα αποτελέσματα του Εθνικού Διχασμού με τις συνεχείς απολύσεις και μεταθέσεις δημοσίων υπαλλήλων, αλλά και τις συλλήψεις και τραμπουκισμούς κατά των αντιφρονούντων.\nΓίνεται θεατή η βίωση της κρίσης του μεσοπολέμου από τα λαϊκά και μικροαστικά στρώματα αλλά και το μέγεθος της επισιτιστικής κρίσης κατά τη διάρκεια της Κατοχής. Αυτά είναι ορισμένα από τα ζητήματα και γεγονότα τα οποία θίγονται μέσω της πορείας του βίου του Κηπιώτη.\nΤαυτόχρονα με την εξέλιξη του βιβλίου έχουμε μια σειρά από αναστοχαστικά δοκίμια του Τέου Ρόμβου. Τα δοκίμια αυτά πραγματεύονται ζητήματα τα οποία θίγονται στο βιβλίο, όπως ο πατριωτισμός και ο εθνικισμός τόσο γενικά όσο και ειδικά ως προς την περίπτωση της Μακεδονίας.\nΤα ζητήματα της πολιτικής, της παιδείας, της στρατιωτικοποίησης της ζωής μέσω της πραγμάτευσης του προσκοπισμού είναι ακόμη μερικά ζητήματα πάνω στα οποία στοχάζεται και ταυτόχρονα αυτοαναλύεται ο Ρόμβος. Επιπλέον γίνεται αναφορά και ζητήματα όπως ο έρωτας και ο θάνατος με τη βαθιά προσωπική και συνάμα βαθιά διεισδυτική ματιά του συγγραφέα.\nΘα ήταν παράληψη να μην αναφερθώ στην άκρως προσεγμένη έκδοση και αξίζουν συγχαρητήρια στους συνεπιμελητές, Κώστα Δεσποινιάδη και Χαρά Πελεκάνου. Στον πρώτο αξίζουν επιπλέον συγχαρητήρια γιατί μας παρέδωσε μια έκδοση που την σήμερον ημέρα μάλλον θα παρέμενε σε κάποιο συρτάρι όπως τα αρχεία του Κηπιώτη μέχρι να τα βρει κάποιος Τέος και κάποια Χαρά μιας μεταγενέστερης εποχής


ΚΙΝΑΛ : Απαιτείται πλήρης ενημέρωση και διαφάνεια για τον εμβολιασμό - News Quake\nΑρχική Πολιτική ΚΙΝΑΛ : Απαιτείται πλήρης ενημέρωση και διαφάνεια για τον εμβολιασμό\nΚΙΝΑΛ : Απαιτείται πλήρης ενημέρωση και διαφάνεια για τον εμβολιασμό\nΟι κ. Χρηστίδης και Π. Βλάχος, γραμματέας του Τομέα Επικοινωνίας, προχώρησαν σε καταγγελίες για εμφανή περιορισμό του ΚΙΝΑΛ από τα τηλεοπτικά μέσα πανελλαδικής εμβέλειας κι έκαναν λόγο για υπερεκπροσώπηση της ΝΔ και για κυβερνητική μονοφωνία. Ανακοίνωσαν τη συγκρότηση Παρατηρητηρίου που θα μετρά και θα αξιολογεί την πολιτική πολυφωνία και θα δημοσιεύει σε τακτική βάση στοιχεία από τις εμφανίσεις πολιτικών στελεχών στα κανάλια εθνικής εμβέλειας. «Επαναλαμβάνουμε ότι δεν διεκδικούμε ειδική μεταχείριση, δεν διαπραγματευόμαστε απολύτως τίποτα, δεν διαμαρτυρόμαστε, αλλά σε καμία περίπτωση δεν δεχόμαστε αποσιώπηση και διαστρέβλωση των θέσεών μας. Απαιτούμε να ακούγεται η φωνή όλων. Είναι συνταγματικό δικαίωμά μας, δικαίωμα των πολιτών είτε αρέσει στον κ. Μητσοτάκη και τη Νέα Δημοκρατία είτε όχι», τόνισαν τα αρμόδια στελέχη του Κινήματος Αλλαγής. Επικαλέστηκαν στοιχεία από έκθεση του ΕΣΡ κι έδωσαν στη δημοσιότητα πίνακες με στοιχεία , σύμφωνα με τα οποία από τις 8 Νοεμβρίου έως τις 2 Δεκεμβρίου, η παρουσία του Κινήματος Αλλαγής στα τηλεοπτικά κανάλια μειώθηκε σε σχέση με τον Σεπτέμβριο και Οκτώβριο.\nΠροηγούμενο άρθροΝέα ηλεκτρονική υπηρεσία για το επίδομα ασθένειας\nΚοροναϊός : Αποφασισμένη για την πιστή εφαρμογή των μέτρων τις μέρες...


Υποκλίνεται στον Χιμένεθ ο Γιούσης – AEK24HOURS.GR\nΥποκλίνεται στον Χιμένεθ ο Γιούσης\nΟργανώνει, εκτελεί, του αρέσει να παίρνει πρωτοβουλίες και να «φτιάχνει» τους συμπαίκτες του! Ο λόγος για τον 99αρη Χρήστο Γιούση, ο οποίος τόσο με τη φανέλα της Εθνικής Νέων, όσο και με της ΑΕΚ Κ20 μοιράζει πάνω στο χορτάρι υποσχέσεις και δείχνει έτοιμος να εξελιχθεί σ’ ένα σύγχρονο «10αρι». Κι όχι μόνο, σίγουρα δικαιώνει τον προπονητή- σκάουτερ Σταύρο Λέτσα, αλλά και τον Άκη Ζήκο που το 2013 τον ανακάλυψαν στην Άνδρο, ενώ με τις εμφανίσεις του και τον χαρακτήρα του δείχνει και στον Μανόλο Χιμένεθ ότι το μέλλον του ανήκει.\nΟ Γιούσης γεννημένος στις 8/12/1999 έφυγε σε ηλικία 12 ετών από το σπίτι του στην Σκιάθο με στόχο κυνηγήσει το ποδοσφαιρικό του όνειρο. Μετά από μια εξαιρετική σεζόν στην Άνδρο η ΑΕΚ το 2013 τον ενέταξε στα τμήματα υποδομής κι από τότε ξεκίνησε το «κιτρινόμαυρο» ταξίδι που πλέον έχει και «γαλανόλευκο» φόντο με το εθνόσημο στο στήθος.\nΟ 18χρονος επιτελικός μέσος μίλησε για τον… τελικό της Εθνικής Νέων την Τρίτη (5 μ.μ. στο Θ. Βαρδινογιάννης) με την Ρωσία στο πλαίσιο της προκριματικής φάση του Euro U19, ενώ μας αποκάλυψε τις φιλοδοξίες του και τους λόγους που υποκλίνεται στον Coach Μανόλο Χιμένεθ.\n-Χρήστο στο παιχνίδι με το Γιβραλτάρ πετύχατε πέντε γκολ κι έκανες εξαιρετική εμφάνιση σκοράροντας κι ένα τέρμα. Πλέον χρειαζόμαστε μόνο νίκη με την Ρωσία για να προκριθούμε στην Elite Round του Euro U19. Ποιό θεωρείς ότι είναι το «κλειδί» για τον αυριανό τελικό με τους Ρώσους;\n«Παίξαμε όλοι με πάθος, κάναμε ένα καλό ματς με το Γιβραλτάρ. Θέλαμε 6+ γκολ για να μας βολεύει και η ισοπαλία. Τώρα πλέον σκεφτόμαστε όλοι μόνο την νίκη για να πάρουμε την πρόκριση. Με συγκέντρωση, αυτοπεποίθηση κι ομαδικότητα σε όλη τη διάρκεια ευελπιστώ ότι θα τα καταφέρουμε».\n-Ποια είναι η άποψή σου για την Ρωσία με βάση και τις αναλύσεις που έχουν γίνει από το τεχνικό επιτελείο;\n«Την παρακολουθήσαμε στο ματς με την Ρουμανία που ηττήθηκε. Διαπιστώσαμε ότι ναι μεν είναι μια καλή ομάδα, αλλά σε καμία περίπτωση δεν μας φοβίζει. Είμαστε μια δυνατή ομάδα και πιστεύουμε ότι θα τα καταφέρουμε. Πρέπει να τα δώσουμε όλα και να παίξουμε με πάθος»\n-Με την νίκη 5-0 με το Γιβραλτάρ επουλώθηκε στο ψυχολογικό τομέα η πληγή που άνοιξε με την ήττα από την Ρουμανία στην πρεμιέρα του γκρουπ;\n«Η ήττα από την Ρουμανία έχει πλέον διδακτικό χαρακτήρα για εμάς, αφού θέλουμε να διορθώσουμε τα λάθη μας. Τα γκολ σίγουρα βοηθούν την ψυχολογία όλων και της ομάδας, όμως έχουμε μπροστά μας ένα κρίσιμο ματς και δεν κοιτάμε πίσω μας. Σκεφτόμαστε μόνο την νίκη με την Ρωσία…»\n-Ανήκεις στην ΑΕΚ, υπέγραψες και το καλοκαίρι επαγγελματικό συμβόλαιο. Ποιες οι προσωπικές σου φιλοδοξίες με την «Ένωση»;\n«Στόχος μου είναι να παίξω στην πρώτη ομάδα και δουλεύω σκληρά με αφοσίωση για να τα καταφέρω. Θέλω να δείξω σε όσους με εμπιστεύτηκαν ότι μπορώ να βοηθήσω κι εγώ τον σύλλογο. Έχω δίπλα μου μεγάλους παίκτες και θα ήθελα να τους μοιάσω».\n-Ένα σχόλιο για τον Μανόλο Χιμένεθ που τον έζησες και στην προετοιμασία;\n«Τρέφω μεγάλη εκτίμηση και σεβασμό στον Coach. Δίνει ευκαιρίες στα νέα παιδιά και μοιράζει απλόχερα συμβουλές όχι μόνο σε ποδοσφαιρικό επίπεδο, αλλά και σε κοινωνικό. Επίσης χρωστάω πολλά στον Ακη Ζήκο και στον προπονητή-σκάουτερ Σταύρο Λέτσα γιατί με βοήθησαν σε ποδοσφαιρικούς τομείς, αλλά και σε θέματα χαρακτήρα».\n-Το ποδοσφαιρικό στου πρότυπο;\n«Θαυμάζω τον Αντρές Ινιέστα, διότι είναι ένας παίκτης με εξαιρετικές ικανότητες στον δημιουργικό τομέα και δουλεύει για την ομάδα».\n40.000 σημαίες θα κυματίζουν στο ΑΕΚ – Μπάγερν aek24hours.gr/?p=138686 pic.twitter.com/5Knd5E3wCr 18 λεπτά ago